Inkesta errazak edozein posta elektronikoren plataformarekin | Martech Zone\nInkesta errazak edozein posta elektronikoko plataformarekin\nThursday, April 14, 2011 Larunbata, urria 29, 2011 Douglas Karr\nIkusten dut enpresa asko borrokatzen direla posta elektroniko bidezko inkestekin. Zenbait posta elektronikoko hornitzaileek inprimakiak beren aplikazioetan txertatzen saiatu dira, posta elektronikoko bezero gehienek (linean zein kanpoan) posta elektronikoaren inkesta ez dutela behar bezala itzuliko jakiteko. Zoritxarrez, posta elektronikoa sarritan diseinatzen da posta elektronikoko bezero okerrenaren gaitasunetara egokitzen denean.\nPosta elektronikoko bezeroek esteketan klik egiteko aukera eskaintzen dutenez, inkesta edo inkesta sinple bat posta elektroniko bidez jasotzeko modurik errazena erantzun bakoitzerako esteka bereiziak sartzea da. Netflix mezu elektroniko bat jaso berri dut:\nPolita eta sinplea. Ez zen saio-hasiera beharrezkoa izan (estekatzailean identifikatzailea sartu zen eta inkesta zenbatzen duen helmugako orrira pasatu zen), estekan klik egin gabe eta gero beste inprimaki bat ireki, datuak sartu gabe ... klik bat besterik ez. Hori da klik indartsua! Ez nago ziur zergatik ez duten saltzaile gehiagok (eta posta elektronikoko zerbitzu hornitzaile gehiagok) metodologia hau erabiltzen!\nTags: Markaren ikuskaritza\nDouglas Karr Thursday, April 14, 2011 Saturday, October 29, 2011\nEmailvision-ek SmartFOCUS-ekin aurrera egiten du\nBideoa: Arazoak konpontzen lortzen da berrikuntza


Vidalek eta Atain II.ak Bigarren Mailako finala uste baino errazago irabazi zutela onartzen dute – Euskal Heriko XISTERA Kluben Kluba\nVidalek eta Atain II.ak Bigarren Mailako finala uste baino errazago irabazi zutela onartzen dute\nUnax Vidal eta Gorka Mugartegi Atain II.a izan ziren Xisterako Bigarren Mailako Zirkuituko txapeldunak. Berriatuakoa eta Markina-Xemeingoa 2-0 nagusitu ziren Ibañezen eta Olazagaztiren aurka (15-10 eta 15-11).\nBikote bizkaitarrak hasieratik bukaerara izan zuten finala kontrolpean, eta biak onartu dute uste baino errazago irabazi zutela finala. ´´Nik uste dut uste baino errazago irabazi genuela. Beti izan genuen tarte bat gure alde, eta horrek lasaitasun apur bat ematen zigun, nahiz eta jakin eurak ere bolada on bat izaten bazuten gauzak zail jarriko zizkigurtela. Hala ere, dena ongi joan zitzaigun´´, esaten du Unax Vidalek.\n´´Gauzak nahiko ongi bideratu genituen bi jokoetan, nahiz eta bigarrengoan apur bat urduri jarri ginen, eta asko gerturatu zitzaizkigun. Hala ere, ongi moldatu ginen, eta dena primeran atera zitzaigun´´, esaten du Atain II.ak.\nGakoa non egon zen esaterakoan ere, biak ados jarri ziren. ´´Pilotaleku honetan bai Gorkak eta baita nik ere askotan jokatu dugu, eta hori nabaritzen da, eurak ez baidute askotan jokatu. Gainera, gu finalerdi batetik gentozen, finalerdi oso ona egin da, eta horrek konfiantza handia eman zigun´´, dio Unaxek.\n´´Gu oso ongi moldatu ginen, asko hitz egin genuen elkarrekin, eta horrek asko laguntzen du. Gero, pilotalekua ere ongi ezagutzen genuen, eta horrek ere izaten du bere aldea. Finalerditik gentozen, gainera, eta biok ongi jokatuta irabazi geuen hura ere, eta horrek berak ere konfiantza handia ematen du´´, dio, berriz, Gorkak.\nAtain II.a zen gainera finaleko gazteena, 15 urterekin. Ez omen du sekulan ahaztuko finaleko egun hura. ´´Seguraski nire kirol bizitzako egunik onena izan zen. 15 urte besterik ez ditut, eta Bigarren Mailako finalean sartzea lortu nuen. Gainera, hau zen nire lehen parte-hartzea Xisterako Txapelketa batean, eta finalean sartu nintzen. Herrian jokatu nuen, frontoia beteta, eta irabazi egin genuen. Oso egun ederra izan zen niretzat“, esaten du markinarrak.\nFinal hau irabazi eta gero, bi pilotariek onartzen dute aurrera egiteko indar handia hartu dutela. ´´Xisterako txapelketetan beti nahiko ongi biltzen nintzen, baina ez nuen lortzen azken txanpa horretan egotea. Aurten finalerdietan sartzea lortu dut, eta ondoren finalean ere sartzeko aukera izan dut, eta gainera irabazi. Beti hobetzen eta ikasten joateko gogoz nago, eta dudarik ez izan, honelako garaipen batek aurrera egiteko ikaragarri balio duela´´, esaten du Unax Vidalek.\n´´Honelako final bat jokatzea bakarrik itzela da, eta irabaztea, berriz, ikaragarria. Aurrera begira lanean jarraitzeko gogoa eta indarra ematen dizu, beste era batera ikusten dira gauzak honelako finalak irabazita´´, esaten du, berriz, Atain II.ak.\nTolosaldeko eskola kirolak ekitaldien barruan zestak bere lekua izango du\nGiro ederrean ospatu dira Irurako topaketak


Jardun koordinadorak aurkezpen bira egingo du Araban – Hala Bedi\n> Jardun koordinadorak aurkezpen bira egingo du Araban\nJardun koordinadorak aurkezpen bira egingo du Araban\n9 iraila, 2021 Erredakzioa KategoriaAlbisteak 0\n"Jardun osatzen duten antolakundeak eta etorkizuneko proiektuak" azalduko dituzte. Lau data iragarri dituzte Izarran, Gasteizen eta Kanpezun.\nJardunen ekimena Aberri Egunean. /Argazkia: Jardun\nAurkezpen bira egingo du Jardun koordinadorak Araban, iraila eta urria bitartean. Larunbat honetan da lehen hitzordua Izarran, eta Gasteizen eta Kanpezun izango dira ondoren:\n– Izarrako kultur etxean. Irailak 11, 11:00\n– Gasteizko Gaztetxean. Irailak 15, 19:00\n– Kanpezuko kultur etxean. Irailak 18, 11:00\n– Gasteizko Judimendiko auzo elkartean. Urriak 14, 19:00\nJardun koordinadoraren baitako antolakundeak aurkeztu eta lantzen dituzten proiektu politikoen berri emango dute aurkezpen hauetan.\nJardun koordinadora eta Jarki antolakundea\nJardun-ek 2020an eman zuen ezagutzera bere jarduna eta “Euskal Herri langilearen alternatiba” bezala definitzen du bere burua. “Tresna” bezala aurkezten dute, “Euskal Herriko masa kritiko independentista eta sozialista aktibatzeko”. Hainbat antolakunde barnebiltzen dituen koordinadora da, “euskal estatu sozialista erdiesteko borrokan dihardutenak”. Antolakunde horiek, Jardunen arabera, “adostutako minimo ideologiko amankomunetan dihardute”, “era autonomoan”. Azaldu dutenez, Jardunen lana “borroka sektorialak aurrera eramateko alternatiba integral” bezala jardutea da.\nJardunek barnebiltzen dituen antolakundeetako bat Jarki da, 2017an sortua, “antolakunde independentista eta sozialista iraultzailea”. Araban ekimenak egin ditu jada Jarkik, pasa den asteburuko klase feminismoaren inguruko jardunaldiak, adibidez.\n← Beste eraso homofobo bat Gasteizen\nGasteizko Zentro Sozialistaren desalojoa atzeratu dute →\nAUZOETAKO EUSKARALDIA BATZORDE IREKIAK – ZABALGANA\nZabalgana - Auzo Elkartea (Gasteiz)


Droga kontsumoei buruz hausnartu, kirola eginez - Debagoiena - Goiena.eus\nDroga kontsumoei buruz hausnartu, kirola eginez\nEneko Azurmendi 2019-06-06 16:47\nIkasleak eta pazienteak boleibolean jokatzen gaur, Donostian.\nInklusioa: esnatu, mugitu, ausartu eta erabaki jardunaldiak egiten ari dira asteon Donostian, UDA kirol elkarteak, San Juan de Dios ospitaleak eta Aretxabaletako eta Eskoriatzako udalek antolatuta; bihar, egubakoitza, bi adituk hitzaldia egingo dute.\nAntolatzaileek beste batzuen laguntza izan dute ekimen hau aurrera eramateko: Kurtzebarri eskola eta Arizmendi Ikastola, Gurasoen elkarteak, eta inguruko hainbat enpresa. Helburua da, kirolean jokatzeaz haratago, lan taldeetan droga kontsumoaren inguruan hausnartzea. Horregatik, kirola aintzat hartuta, droga kontsumoen ondorioz gaixotasun mentalak dituzten pertsonak eta gazteak elkartu ditu ekimen honek.\nJardunaldi hauetan Kurtzebarri ikastetxeko eta Arizmendi Ikastolako DBHko 4. mailako neska-mutikoek hartuko dute parte, San Juan de Dios ospitaleko pazienteekin batera. 100 ikasle inguru aritu dira ekintza ezberdinak egiten. Atzo, Arizmendi Ikastolako 60 bat ikaslek hartu zuten parte eta gaur, eguena, Kurtzebarriko 40 inguruk. Pazienteei dagokienez, 65 inguru izan dira orotara.\nEguazteneko taldeak petanka eta areto-futbola egin zuen, eta atzoko taldeak, berriz, boleibola hondartzan eta saskibaloia. Bestalde, bada bi egunetan errepikatu duten ekintza bat: "kultura etxe batean gaiaren inguruan hausnartu eta eztabaida irekia egin dute. Galdera batzuk egin zaizkie, eta nerabeek zein pazienteek euren iritziak eman dituzte, eta esperientziak partekatzen dituzte, euren arteko solasaldietan", dio Maider Etxanizek, Aretxabaletako eta Eskoriatzako Gazteria teknikariak. Gaineratu du ikasleen eta pazienteen arteko harremana "oso naturala" izan dela.\nBihar, bi hitzaldi\n270 pertsonak eman dute izena bihar Donostiako Arkitektura fakultatean egingo dituzten bi hitzaldietarako. Lehena Patricia Ros psikologo klinikoak egingo du, 09:30ean: Heziketa prebentziorako tresna. Bartzelonako unibertsitatetik etorriko da Ros. Urte asko darama prebentzio alorrean lanean eta gaiarekin lotutako hainbat hitzaldi eta mintegi zuzendu ditu.\nBigarren hitzaldia, Sustantzien kontsumoa eta ondoriozko patologia izenekoa, Marta Torrens Bartzelonako Hospital del Maren adikzio ezberdinen inguruko ikerketa taldeko kideak egingo du, 12:00etan. "Kontsumitzeko dauden moduen inguruan eta datozen modu berrien inguruan ere hitz egingo du Torrensek, guztiok ulertzeko moduan, hitz tekniko barik", azpimarratu du Etxanizek.\n2017a ezkero elkarlanean\n2017ko uztailean, UDA Aretxabaleta Kirol Elkarteak hitzarmena sinatu zuen Arrasateko San Juan de Dios Ospitalearekin. Hitzarmen horren bidez, UD@A proiektua jarri zuten martxan, Nerabezaroan drogen aurka elkarturik izeneko ekimena abian jartzeko. Gero, Aretxabaleta eta Eskoriatzako udalek bat egin zuten egitasmoarekin, nerabe guztiengana iritsi asmoz. Ordutik, hainbat egitasmo egin dituzte eta hau ere testuinguru berean kokatzen da. Hasieratik elkarlanean aritu dira drogen prebentzioaren inguruko proiektua gauzatzeko. Publiko objektiboa Aretxabaleta eta Eskoriatzako nerabeak dira. Kirol balioak indartu eta bizimodu osasungarriaren aldeko hezkuntzarekiko "konpromiso soziala" sustatzea izan da helburua.


Planetaren aldeko ipuinen irabazleak – Lauaxeta Ikastola\nPlanetaren aldeko ipuinen irabazleak\nLauaxetako sei ikasle saritu dituzte Fair Saturday erakundearen planetako ipuin-lehiaketan, beren komunikazio-trebetasunak planetaren iraunkortasunaren zerbitzura jarri ondoren.\nLehen Hezkuntzako 3. eta 4. mailetan: “World asmatzailea” lanagatik, Uxue Larizgoitiarentzat, eta aipamen berezia Nerea Uriarteren “Maskota berria” lanarentzat.\nLehen Hezkuntzako 5. eta 6. mailetan: “Salba daigun mundua batera” lanagatik, Maider Galeanorentzat eta Ayala Morenorentzako saria, “La luz del Sol” ipuinagatik.\nDBHko 3. eta 4. mailetan: Irati Ortiz de Lataburuk jaso du saria, “Nire zauria” aurkeztu ondoren eta eta Sara Arangurenek “Ez dago bigarren aukerarik” obragatik.\nInformazio gehiago ondoko esteka honetan.\nAurreko albisteaJakin-mina piztuz eta asetuz, naturagandik ikasteraHurrengo albisteaNoiz izango da Unibertsitatera Sartzeko Ebaluazioa?


Vassilakis Takis - Wikipedia, entziklopedia askea.\nVassilakis Takis (grezieraz: Βασιλάκης Παναγιώτης Τάκης; Atenas, 1925eko urriaren 25a - 2019ko abuztuaren 9a) greziar eskultorea izan zen, arte zinetikoa landu zuena.\nAtenas, 1925eko urriaren 29a\nGrezia (1925 - 1935)\nGreziako Erresuma (1935 - 1973)\nSecond Hellenic Republic (1974 - 2019)\n2019ko abuztuaren 9a (93 urte)\nParis eta Atenas\nGreziar artisauek harria lantzeko zuten teknika ikasi zuen. Takisen lehenengo lanek Zikladetako artea ekartzen dute gogora, eta baita Giacomettiren pertsonaia filiformeak ere. 1954an Parisa joan zen bizitzera, eta, urte horretatik aurrera, Seinaleak saila osatu zuen, lan mugikorrak eta bertikalak. 1957an erakutsi zituen lan horiek, Montparnasseko eta Saint-Germain-des-Présko espaloietan, su-festekin batera.\n1961ean Estafilades argitaratu zuen Frantzian. Lan horretan, Atenasko auzo txiroenetan gaztetan bizi izan zituen esperientziak kontatzen ditu. 1961ean, halaber, Télélumières eskultura saila erakutsi zuen. Indar magnetikoak erabiltzen dituzten lanak, 1960-1990 bitartean sortuak, 1990ean aurkeztu ziren Parisko J.G.M Galerian. 1969an, Eskultura hidromagnetikoak saila osatu zuen. Argi-seinaleak sail berri bat egin zuen 1990ean Parisko Défenseko Arku Handirako. Pintura magnetikoak edo Telepinturak (1962-1972) sailean, kono metalikoak, antenak, diskoak, kolore bakarrean margotutako ehunetik oso tarte txikira jartzen ditu, eta, era horretan, objektu horien itzala proiektatu egiten da.\n1965-1966 bitartean, musika-tresna batzuk asmatu zituen, Teleeskultura musikalak, gitarra elektroniko modukoak. 1968an Hydrodynamics sortu zuen: uretan zegoen makina bat zen, itsasoko uhinak elektrizitate bihurtzen zituena. 1986an musika, dantza, erotismoa eta argia bildu zituen erakusketa batean. 1981ean, bestalde, Georges Pompidou Zentroan gune bat sortu zuen, zeinetan Teleargiak gizonak zuzentzen ez duen orkestra erraldoi baten buruan zeuden, eta 1983an, Sofoklesen Elektra laneko dekoratuak egin zituen.\nAzken aldaketa 9 abuztua 2019(e)an, 15:45(e)tan


OROKIETAKO MEDIATEKA: December 2014\nGABONAK ONDO PASA !\nBadatoz oporrak! Arnasbidea izan daitezela guztiontzat!\nBestela izaten ez dugun astia ere hartu dezakegu eta ea egiten diogun txokotxoren bat denbora ezean alboan utzitako liburuari...\nOlentzero protagonista den hiru jolas\njarri ditugu hemen goxa ezazuen! Egin klik bertan eta Ondo pasa!\nMusika gelan abestutakoak ere, WIX (*) honetan bildu ditugu. Abesti bakoitzaren gainean klikatuz gero, kantaren doinua izango duzu.Eztarriak berotu eta kantatzera! EGUBERRI ON abeslari guztiei!!\n(*) Wix honen iturria: Talaia Bordari Mediateka.\nEtiquetas: jolasak , kantak\nSIMPSONDARREN 25. urteurrena\nAtzo, abenduaren 17, hain ezaguna dugun familia honek, 25 urte bete zituen telebistan.\nMatt Groeningek sortutako marrazki hauek arrakasta handia izan dute mundu osoan, 45 hizkuntzatan ematen dute!\nOROKIETA LOMCErik gabeko Ikastexe demokratikoa.\nEuskal Herriko hezkuntza-eragile guztiok oro har, ikasle, familia, langile eta beste hainbat erakundek argi adierazi dugu Wert ministroak inposatu nahi digun LOMCE hezkuntza-erreformarekiko aurkakotasuna. Blog honen hasieretan, 2013ko urriaren 27an, azaldu genuen geuk ere kontrako jarrera hau.\nEAEko 170 ikastetxe publiko baino gehiagoetako eskola kontseiluek bat egin dute “Eskola publiko demokratikoak. LOMCErik ez!” kanpainarekin eta LOMCErik ez aplikatzea adostu dute euren eskola kontseiluetan. (Orri honetatik ikus dezakezue kanpainara atxikitu diren ikastetxeen zerrenda eta arrazoiak).\nLOMCEk erabaki ahalmena kentzen die eskola kontseiluei, kontsulta-organu bihurtuz eta erabaki garrantzitsuenak hartzeko ahalmena zuzendarien eskuetan soilik utziz.\nPublicado por Orokieta en 09:30 iruzkinik ez :\nBai, ezer baino lehen abixatu iragarki bat izanik ere, gurasoentzat interesgarria izan daitekeela bertan dioenak...\nPublicado por Orokieta en 09:55 iruzkinik ez :\nEtiquetas: Gomendioak , jolasak\nJOSTAILUEK jolasa garatzen laguntzen dute eta irudimena, fantasia, eta sorkuntza sustatzen dituzte. Horrenbestez, garrantzitsua da jostailuak arretaz aukeratzea.\nPublicado por Orokieta en 06:52 iruzkinik ez :\nEta, oporrak gainean ditugula, urtero bezala, ikasle eta gurasoentzako gida desberdinak bildu ditugu. Ea zerbait interesgarria aurkitzen duzuen!\nAzpian klik eginez, Galtzagorri Elkarteak bildutako hainbat gida aurkituko duzue.\nLiburu gidak, Galtxagorri elkarteak egina.\nWeb honetan liburuak, jokoak, filmak eta bestelako produktuak aurki daitezke.\nEta eskola liburutegitako lankide batek prestatutakoa:\nGaur abenduak 10,Giza Eskubideen Nazioarteko Eguna ospatzen da.\nGehiago jakiteko egin klik bertan.\nAnjel Lertxundirekin elkarrizketa\nGuraso batzuk elkarrizketaren grabaketa eskatu digute, irratia entzuteko aukerarik izan ez zutelako:\nPublicado por Orokieta en 13:21 iruzkinik ez :\nHementxe dugu Durangoko Azoka, abenduarekin batera. Aurten, 5etik 8ra.\nInork ezin du zalantzan jarri euskal kulturari egiten dion ekarpena. Data honetan, Durango, produktu ugariren erakuslehio bihurtzen baita: 500 sortzaileren nobedadeak eta 150 ekitaldi (zuzeneko emanaldiak, solasaldiak, hitzaldiak eta irakurketak).Aurtengo edizioak iaz baino zazpi erakusmahai gehiago izango ditu, 245 guztira eta Okzitaniako kultura izango da gonbidatua. Gainera, gogoetarako gune berri bat sortu da aurten eta instagram argazki lehiaketa bat ere antolatu da.\nEkoizpen zabal honek, saturazio puntua ere sortzen du, urte osoan arreta handirik jartzen ez diogunean. Ez dezagun ahaztu orain plazaratutako produktuak iraungitze datarik gabeak direla.\nAzokako orria ikusteko egin klik bertan.\nEkitaldien egitaraua hemen\nPublicado por Orokieta en 22:46 iruzkinik ez :\nPublicado por Orokieta en 17:54 iruzkinik ez :\nADI !!!!! TRIBUAREN BERBAK saioaren data aldaketa.\n6 D koekin grabatutako Tribuaren berbak saioa, abenduaren\n7an eman beharrean, abenduaren 10ean, asteazkenean, izango dela adierazi digute, ETBtik,ordu berean, 10:30 etan edota egunean ezingo bazenute ikusi, eitb.com/blog/euskara atalean sar zaitezkete.\nPublicado por Orokieta en 22:35 iruzkinik ez :\n- Euskarari jarriko zeniokeen kolorea? Oriotarra naizenez, horia.\nEuskararen Egunaren atarian, eskolan eratu dugun egitaraua azaltzera gatoz:\nEUSKARAREN EGUNA – 2014/12/3\n- 9:05 10:30 - IRRATSAIOA: Kantak, elkarrizketak (Andu Lertxundi eta ingeleseko Carmen irakasleari),lehiaketak (irrintziak zikloka), "Goiz xelebrea" testuaren irakurketa bertako irakasleek beren jaioterriko hizkeran egina, erreportaiak (Durangoko azoka, Euskara batuaren sorrera, Etwining)\nSaio anitza eta entretenigarria izango dela pentsatzen dugu.\n- 10:45 – FRONTOIAN ABESTU:\nLH: *GUK EUSKERAZ, *OIHU BAT ENTZUN DA, ABERRIAREN MUGAK, *BEHIN BETIKO, *EUSKAL HAURRAK BAGOAZ\nHH: 1-*EUSKAL HAURRAK BAGOAZ 2-*BEHIN BETIKO 3- *OIHU BAT ENTZUN DA 4- *GUK EUSKERAZ\n10:45 -ABESTERA JAITSI. GERO DANTZA TA KALEJIRA PATIOAN.\nABENDUAK-4: HH5 – 10:30(2talde) 11:30(2talde) (MUSIKA GELAN): SENTITU, PENTSATU, EKIN URFLAXEKIN.\n11 – 11:30- MUSIKA FRONTOIAN\nPERU ETA OTSOA-Antzerki emanaldia-ezin izango da egin, antzezlarien arazoengatik. Horren ordez,\nARRATSALDEZ PELIKULA IKUSI -LIBURUTEGI ETA MUSIKA GELAN.\n11 – 11:30- MUSIKA FRONTOIAN.\n12:00 – 12:30 -DISKO FESTA FRONTOIAN.\nARRATSALDEAN PELIKULA IKUSI GELAN\nADI !!!!! TRIBUAREN BERBAK saioaren data aldaketa...


Irisarriko eskola elebiduneko burasoak ez daude amore emateko prest | Baxe Nafarroa | KAZETA\nIrisarriko eskola elebiduneko burasoak ez daude amore emateko prest\nApirilaren 5ean Irisarriko eskola elebiduneko ikasleen burasoek ikastetxea blokatuko dute. Mugagabea izanen den ekimenaren bidez, 2019ko sartzerako galdegin duten murgiltze ereduaz jaso duten ezezkoa salatu nahi dute.\nKazeta|2019/04/04|0 iruzkin Eguneratua:\nMartxoaren 20ko irudi hau egunero errepikatuko da Irisarriko eskolan. ©Guillaume Fauveau\nIrisarriko eskola elebiduneko burasoen eskaerak ez du erantzun positiborik jaso, baina halere, ez dute gibelera egiteko asmorik. Apirilaren 5etik aitzina egunero goizeko 8:45ean eskola blokatzea erabaki dute, ekimena mugagabea izanen delarik.\nIkas-Bi elkarteak babesturik, murgiltze sistema plantan emateko eskaerak jasotako ezezkoa salatu zuten joan den martxoaren 20an. Burasoen erranetan, proposatu duten proiektuak urrats administratibo guziak errespetatu ditu. Horien artean lehena, errektoretza, Euskararen Erakunde Publikoa, Herriko Etxea, irakasleak eta ikasleen burasoak bildu zituen bilkura izan zen. Ondotik, burasoen artean inkesta bat egin zen, “gehiengo oso handi batek” proiektuaren alde eginez, duela bi aste iragarri zuten bezala.\nAkademiaren zuzendaritzak aurkeztu dituen argudioak “onartezinak” direla adierazi dute burasoek. Irakasle elebidunen gabezia dela eta, burasoek argi diote: “ez dago postu gehigarri baten beharrik, jadaneko eskolan irakasle elebidunak baitaude”. Bestalde, Akademiak aipatzen duen “ebaluaziorako beharraz” burasoek erantzun dute bilkura hartan aholkulari pedagogikoek egindako ebaluazioa mahai gainean ezarri zela eta euskaraz ikasteak “zalantzarik gabeko abantailak” lituzkeela ondorioztatu zutela.


Bizitzaren goxokiak - Udatxoa (ST2)\nPosted on 2011-03-20 2011-04-28 by Eztitsu ala Estitxu?\nGauza goxoak eta maitagarriak ikusten, sentitzen edo bizi ditudanetan eskerrak ematen dizkiot bizitzari. Momentu horiek ezin dira munduko urre guztiarekin ere ordaindu. Jendeari arruntak edo garrantziarik gabekoak iruditzen zaizkionak dira asko. Baina ni bizitzako txikikeria horiekin pozten naiz eta bizitzak balio duela ohartzen naiz. Huskeriak edo memelakeriak izango dira batzuentzat, baina niretzat hortxe dago zoriontasunaren gakoa.\nOraingo honetan hiru bikoteren, gehienez ere, hogeita hamar segundoko kontuak aipatuko ditut. Lerro hauetako pertsonaiak hiru amona eta hiru aitona dira. Herri, ingurune, ohitura eta adin desberdinetakoak.\nLehenengo bikotearekin trenean egin nuen topo. Ni irakurtzen nindoan, baina liburuko orrialdeetatik begirada altxatu eta ondoan nituen aitonarengana eta amonarengana joan zitzaizkidan begiak. Adinean aurrera egindako aitona-amonak ziren. Amonak hotza sentitu zuen irekita zegoen leihoaren ondoan baitzegoen. Bere hezurrek ez zioten nahi bezala jertsea janzten uzten. Gazte batentzat gauza erraza dena laurogei urteak gertu dituenarentzat zortzi milako bat igotzea bezain zaila bihur daiteke. Emakumea trakets moldatzen zela ikusirik, aitona jatorra altxatu eta amonari jertsea egoki janzten lagundu zion, samurtasun eta maitasun osoz.\nBigarren bikotea etxekoa da. Lagunok ospakizun bat izan genuen gutariko baten urteak izan zirela-eta. Palotes-ak behar baino gehiago erosi genituen eta batzuk etxera eraman nituen familia-bazkariaren ostean jateko. Amona gozozalea izanik, hartzeko esan nion. Berak haur baten antzera, ilusio osoz, hartu zuen goxokia. Baina haurren inozentzia berarekin eskaini zion erdia aitonari eta aitonak, beste haur baten antzera, gonbita begi distiratsuz onartu zuen.\nHirugarren eta azken bikoteari berriz, kostaldeko herri batean egin nuen topo beraiekin. Zain zeuden. Autobusa iritsiko zain, markesinako jarlekuan. Baina ez zeuden zutik edo elkarren ondoan. Amona, bere haur-denbora gogoratu nahian, aitonaren belaunetan eserita zegoen. Berak zuen plastikozko poltsan goxoki bila zebilela zirudien. Pozik zegoen aitonaren altzoan, momentu goxoaz goxatzen eta ahosabaia gozatzeko gozoki bila.\nHonelakoak baitira bizitzaren goxoki…\nPosted in Idatzitakoak, Sailkatugabeak\nNext Blog honetan


MUTUALIAren ALBISTEAK, BERDINTASUN, ANIZTASUN ETA KONTZILIAZIO arloetan\nMUTUALIAk hainbat jardunalditan parte hartu du, berdintasunaren, aniztasunaren eta kontziliazioaren inguruko bere ikuspuntua eta praktika egokiak azaltzeko.\nMaiatzak 26, «BERDINTASUN EZA EZ DA BEREZ SORTZEN, egin egiten dugu»\nEMAKUNDEk antolatua; 2016ko urri eta abendu bitartean egingo den «Berdintasunaren gunea» prestatzeko. MUTUALIAk hitzaldi bat antolatuz parte hartuko du gune horretan.\nMaiatzak 27. «Emakumeak eta bizi-kalitatea»\nEmakundek John Jauregian antolatua; bertan, osasun azterketetako desberdintasunak aztertu ziren, emakumeen berezitasunak kontuan edukiz (orain arte ez bezala).\nMaiatzak 31. EFR FOROA «Desgaitasuna eta kontziliazioa»\nMadrilen, ILUNION-ONCEk antolatua\nEkainak 6. DEBATE FOROA «EMAKUME ZUZENDARIEN SUSTAPENA: LORTUTAKO AURRERAPENAK ETA ERRONKAK»\nSusana Camarerok, Gizarte Zerbitzuen eta Berdintasunaren estatu-idazkariak, eta Sara Biegerrek, ISOTES plataformaren presidenteak, emakume zuzendarien talentuaren garapenean eta aniztasunaren kudeaketan lan egiten dugun enpresa eta erakundeei deitu ziguten, esperientziak elkarbanatzeko asmoz.\nEkainak 17. EMAKUMEA&BERDINTASUNA eta EKINTZAILETZA\nCOMMUNITY of INSURANCEk antolatua, Bilboko Udalaren babesaz eta DEUSTO BUSINESS SCHOOL eta MET COMMUNITYren laguntzaz. Emakumeen ekintzailetzan gertatzen den bereizketa aztertu zen, Deustuko Unibertsitateko Auditoriumean.\nEkainak 22. HITZALDIA «SOLDATA-ARRAILAREN aurka, tresna berritzaileekin»\nCCOOk antolatua; parte hartzen dutenen artean, erakundeez gain (Enpresako eta Negoziazio Kolektiboko Berdintasunerako Idazkaritza eta Zuzendaritza Nagusia, besteak beste), berdintasun-politikak ezartzen ibilbide luzea egina duten erakundeak ere badaude, bai eta sindikatuko ordezkariak ere.\nMUTUALIAk mahaietako batean parte hartuko du Berdintasunerako Zuzendariorde Nagusiarekin eta Sabadell Bankuarekin batera, SOLDATA-ARRAILAREN AURKAKO EKINTZAK ENPRESAN aurkezteko.


IMQ Zurriolak puntako ospitale-teknologia dauka, abangoardiakoa ikerketan.\nCirgugía mayor ambulatoria\nIMQ Zurriola Zentro Mediko Kirurgikoak 9 kontsulta ditu, eta bertan espezialitate gehienak ematen dira, aurretiko hitzordua eginez eta larrialdiari ere euskarria eta laguntza emanez.\nGainera, Urgentzia Anbulatorioen Etengabeko Arreta, Erizaintza eta Erradiologia zerbitzua eskaintzen diegu pazienteei, eta arreta hori koordinatu dezakegu beste proba diagnostiko eta osagarrien zerbitzu batzuekin.\nGure zentroa zabalik dago astelehenetik ostiralera 08:00etatik 20:00etara, eta aldez aurretik begiratu behar da espezialista bakoitzaren kontsulta-ordutegia, izan ere, 27 espezialitateko 50 profesional mediko baino gehiagomédicos ditigu.\nPazientea autoz etorriz gero, hiru aparkaleku publiko ditu inguruan, horietako bat 50 metrora baino ez. Gainera, presakako aparkaleku gunea dago ate nagusitik hurbil, taxiz etortzen direnentzat. Kale Nagusia kalearen sarreran informazio-mahaia aurkituko duzu eta bertan adieraziko dizute zure medikuaren kontsultaren kokapen zehatza.\nIrudi bidezko Diagnostikoa erabat espezializatutako zerbitzua da, eta haren xedea da irudiak lortzea diagnostikoak egiteko eta/edo prozedura terapeutikoak gidatzeko. Zerbitzua diziplina anitzeko profesionalen lantalde batek osatuta dago, besteak beste, mediku espezialistak, erradiologoak eta EUDak.\nIrudi bidezko Diganostikoak laguntza ematen die IMQ Zurriola Zentroaren barruan larrialdi, jarduera kirurgiko eta jarduera anbulatorioko prozesuei.\nProben emaitzak (irudiak eta txostenak) Irudien Komunikazio eta Artxibo Digitalaren Sisteman gordetzen dira (PACS), eta, horrela, pazientearen historia erradiologiko integratua lortzen da. IMQ Zurriolaren erradiologia zerbitzua zabalik dago 08:00etatik 20:00etara, astelehenetik ostiralera.\nErradiologia konbentzionala, ortopantomografia, ekografia.\nErresonantzia magnetiko ireki modernoena, klaustrofobia-efektua ezabatzen duena eta, gainera, mugikortasun urriko pertsonen eta umeen miaketa errazten du.\nBerritasuna! Kontrol ekografiko bidezko hezur-dentsitometria, erradiaziorik gabea. Lehen dentsitometroa Euskadin, hezur-dentsitatea neurtzen du ekografia bidez eta haustura-arriskua 10 urtera arte kalkulatzen du.\nIMQ Zurriolaren Irudi bidezko Diagnostiko zerbitzuak optimizazioa bermatzen du irudiak lortzean, baita pazientearen babes erradiologikoa ere. Zentroko langileek emandako dosiak oso txikiak dira, indarrean dagoen legeria betez zentzuz lor daitezkeen bestekoak.\nBloke kirurgikoak kirurgia handi anbulatorioko 1 operazio-gela du, garbi eta zikin zirkuitua uneoro errespetatzeko diseinatua. Joint Commission International erakundeak ezarritako pazientearen kalitate eta segurtasun estandarrei eusten die.\nIMQ Zurriola Zentro Medikoko operazio-gela punta-puntako teknologia du, probak proiektatzeko pantailak, kirurgiarako dorreak, anestesia-orgak, etab.\nBloke kirugikoaren barruan badugu Anestesia Ondoko Bizkorketarako Unitatea (ABU), suspertzeko 3 boxekin.\nIMQ Zurriola zentroak Urgentzia Anbulatorioen Etengabeko Arreta zerbitzua eskaintzen du zentroa zabalik dagoen ordutegian, 08:00etatik 20:00etara, astelehenetik ostiralera. Pazientek berehala izango dute osasun laguntza eraginkorra eta kalitatekoa, eta larrialdi zerbitzuetan saturazioa eragiten duten osasun-arazoen % 80 konpontzen ditu.\nERIZAINTZA ETA ANALISI KLINIKOAK\nErizaintza arloan odola ateratzen da, sendaketak eta erizaintzako kontsultak egiten dira, etab. Arreta emateko ordutegi jarraia da analitikak egiteko bai programatuak bai urgenteak, astelehenetik ostiralera.\nGune zabala, banakako 6 box, gimnasioa eta errekuperaziorako behar den teknologia: infragorriak, uhin laburra, elektroterapia, ultrasoinuak, etab.\nHAURRAK TXERTATZEKO ZERBITZUA\nEusko Jaurlaritzak baimendua, ez da osasun publikora jo behar.\nInformación Centro IMQ Zurriola\nAzken belaunaldiko erresonantzia magnetiko irekia, eta pazientea erradiatu beharrik gabeko lehen hezurren dentsiometria Euskadin.\n30 espezialitate eta unitate medikotik gora, ospitaleratzerik eskatzen ez duen osasun arreta osoa emateko.\nGehien eskatzen diren espezialitateetako profesionalen talde zabala, zuk aukeratzeko.\nINFORMAZIO ETA KONTAKTUA\nKale Nagusia, 3, Donostia


Hizkuntza politika baten erradiografia | Hizkuntza politika baten erradiografia – iparraldekohitza\nFrantziaren hizkuntza politikak historikoki izan duen bilakaera esplikatu dute bi diputatuek Frantziako lehen ministroari helarazi dioten txostenean. Hau da beraien ondorioa: «Frantziako Errepublikaren batasuna ez da XX. mendean bezain hauskorra; […] Eskualdeetako hizkuntza autoktono horiek ezin dira mehatxutzat hartu»\nFrantziako Konstituzio Kontseiluak hizkuntza gutxituen legea zentsuratu ondoren, herenegun helarazi zioten ebazpenaren ondorioei buruzko txostena Frantziako lehen ministroari. Martxan alderdiko Christophe Euzet eta Yannick Kerlogot diputatuek ondu dute, hilabeteko epean eragileekin, hautetsiekin eta adituekin egin dituzten 60 bat elkarrizketa oinarri hartuta. Konstituzio Kontseiluak sortutako egoerari erantzunak eman dizkiote, ebazpenaren ondorioz itunpeko eskolek pairatzen duten ziurgabetasun juridikoari konponbiderik eman gabe, ordea. Baina idatzi duten testua Frantziako botere politikoan hizkuntza gutxituei buruz duten ikuspegia ulertzeko parada ere bada. Frantziaren hizkuntza politikak historikoki izan duen bilakaeraren erradiografia bat eskaini dute nolazpait, 1789tik gaur arte helburu izan den nazio eraikuntza asumituta. Hauek dira aipatzen dituzten elementu nabarmen batzuk:\n«ABERRI TXIKIA ETA NAZIO HANDIA»\n«III. Errepublika hasieran, errepublikanoek sentimendu errepublikanoa iraunkorki sustraitu nahi izan zuten herrialdean, kontsideratuz ‘aberri txikiarekiko’ maitasunak, ‘Nazio handiarena’, Frantziarena, baizik ezin duela elikatu». Bi diputatuen ustez, gaur egun, gisa bereko sentimendu batek gidatzen ditu hizkuntza gutxituen aldekoak. «Mugak eta berezitasunak ezabatzen dituela dirudien mundializazio baten aitzinean, hizkuntza horiek berezko identitate baten aitortza eta sustraitze behar handi bati erantzuten diote», baina azpimarratzen dute hori ez dela Frantziako Errepublikaren «kontra» pentsatua; «bat egiteko modu gehigarri bat da».\nEtorkizunak «hersturak» eragiten dituen «zalantzazko mundu» batean, aitzineko belaunaldiekin lotzen duen historia bat idaztea ahalbidetzen dute hizkuntza horiek. Honela idatzi dute bi diputatuek: «Tokiko historia, familia-historia, eskualde-historia, eskualdeetako hizkuntzek aberri txikien kontakizun ugariak idazten parte hartzen dute, eta horiek kontakizun nazionala egiten dute egunerokoan».\nAbisua egitean dute hala ere: Hizkuntza gutxituen eta haien irakaskuntzaren inguruan diren arrangurek, «bilakaera politiko» bat hartzen dute gaur egun. «Keinu anitz, goiko botereak beherekoen kultura eta ondarearekiko duen interes falta edo gaitzespen gisa interpretatuak dira eragileengandik».\nFRANTZIAREN HIZKUNTZA POLITIKA\n«Frantziako hizkuntza-politikaren historia eskualdeko identitateen aurkako mesfidantza batek markatu du denbora luzean; itun errepublikano nazionala higatu eta lurralde batasuna kolokan jarriko zutenaren sumoa zuten. 1789ko Iraultzatik sortutako nazioa hizkuntza bakar batez zedarritzeko nahiak, eta gerora, Errepublika sendotzeko nahiak ekarri dute frantses hizkuntzaren nagusitaun hori, sarritan eskualdeetako hizkuntzen kaltetan inposatua. Eskola publikoaren baitan, eskualdeetako hizkuntzen irakaskuntza debekatua zegoen III. Errepublikan zehar: eskola publikoaren zeregina da, hain zuzen ere, harengandik urrun egongo liratekeen herritarrak frantsesera ekartzea, nazio-kontakizunean barneratzeko».\n«Eskola errepublikanoaren» sorrera hori ez da «anakronismoz» so egin behar bi diputatuen iritziz. «Lehen helburua ez zen eskualdeko hizkuntzen suntsitzea, frantsesaren irakaskuntza baizik. Onartu behar da hala ere herriak hitz egiten zuen hizkuntza borroka politiko baten baitan harrapatua izan zela». Garai horretan «frantsesaren murgiltze behartua» izan zela diote; «ikasleei debekatua zitzaien eskualdeko hizkuntzan mintzatzea -anitzetan beraien ama hizkuntza zen-, izan irakaskuntza orduetan, baita beraien arteko harremanetan ere». Ikasle batzuek jasandako «laidoen memoria» oraindik bizirik dagoela diote, «inkontziente kolektiboan», eta belaunaldiz belaunaldi transmititzen dela. «Lurraldeen eta Estatuaren arteko harremanen irudikapenak egonkortzen ditu», eta horrek esplikatzen du, haien ustez, zenbait hiztunek «eskualdeko hizkuntzekiko duten sentsibilitate zorrotza».\nFRANTZIAREN BATASUN NAZIONALA\nBi diputatuen iritziz, gaur egun, «Errepublikaren batasuna» ez da XX. mende hasieran zena bezain «hauskorra», eta «eskualdeko» hizkuntzak berriz «begi onez» ikusiak dira. «Eskualdeko hizkuntzetako batzuk desagertzeko puntuan dira, edo hala dira jadanik; interesaren berpizte horrek ez du beldurtu behar», adierazi dute. «Kontzientzia nazionala ongi baietsia da, baita lurraldearen integritatea eta mugen egonkortasuna ere». Herrialdea «baretua» dagoela diote. «Eskualdeetako hizkuntza autoktono horiek ezin dira mehatxutzat hartu, altxortzat baizik. Errepublikak kapitalizatu behar duen ondare bat»\nERREALITATEAREN EZAGUTZA FALTA\nBi diputatuek argi diote: hizkuntza gutxituekiko Frantzian duten ezagutza oso urria da. Datu faltagatik esplikatzen dute nagusiki. 1999koa da Frantziako Estatu mailan egin zuten azken ikerketa. «INSEEren datuen arabera, 5,5 milioi herritarren gurasoek mintzo zuten eskualdeko hizkuntza bat». Gaur egun, 4,9 milioira apaldua litzateke kopuru hori.\nBaina aitortzen dute ez dute errealitatearen ezagutza orokorrik, eta tokian tokiko erakundeek egindako ikerketen emaitzak baizik ez dituztela. Euskal Herrian egiten den inkesta soziolinguistikoa aipatu dute, besteak beste. Horren arabera, 1996an Ipar Euskal Herriko biztanleen %26,4 zen euskalduna; 2016an herritarren %20,5.\nEra berean, zehazten dute gaur egun, 121.000 ikaslek segitzen dutela hizkuntza gutxituen irakaskuntza Frantziako Estatuan; 14.021 daude murgiltze ereduetan Frantziako Hezkuntza ministerioaren arabera.\n«Funtsean, zinezko zailtasuna da ikerketa objektibo eta zientifikoen eskasia, jakiteko [hizkuntza gutxituen] irakaskuntza segitzen duten aurrek zer maila duten eskualdeko hizkuntzan eta frantsesean. Eragileek datuak aurkeztu dizkigute, baina, ebaluaketen zintzotasuna zalantzan jarri gabe, uste dugu beste batzuek egin beharko lituzketela, metodo fidagarriak eta lurralde guzietarako berak erabilita»\n“Nire gorputza, nire bizitza, nire erabakia” (If)


Betarrandarren sistema pedagogiko aurreratua - Ahotsak.eus\nBetarrandarren sistema pedagogiko aurreratua\nBetarrandarren sistema pedagogiko aurreratua
Seminarioko bizimodua ona zen, serioa. Betarrandarrekin ikasi zuen, eta Frantziako sistema jarraitzen zuten haiek: ez zuten jotzen, baizik eta zigorrak jartzen zituzten. Ikasleak taldeka antolatzen zituzten. Seminario hartan pentsamolde irekiagoa zuten garai hartako gainerako maisuek baino. Zigorrak nolakoak izaten ziren azaltzen du.
\nHizlaria(k): Odria Ibarguren, Manuel\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AZP-047-015 kodeko bideoa nahi duzula aipatzea: ahotsak@ahotsak.eus\nSeminarioko bizimodua ona zen, serioa. Betarrandarrekin ikasi zuen, eta Frantziako sistema jarraitzen zuten haiek: ez zuten jotzen, baizik eta zigorrak jartzen zituzten. Ikasleak taldeka antolatzen zituzten. Seminario hartan pentsamolde irekiagoa zuten garai hartako gainerako maisuek baino. Zigorrak nolakoak izaten ziren azaltzen du.\nData: 2010(e)ko ekainaren 16a\nGaia(k): Ohiturak eta bizimodua » Hezkuntza , Ohiturak eta bizimodua » Hezkuntza » Goi mailako ikasketak , Ohiturak eta bizimodua » Erlijioa » Seminarioa , Ohiturak eta bizimodua » Hezkuntza » Zigorrak\nErdaraz ez zekielako txarto ikusia\nBergarako "Alkartu-nai" elkartea eta UNEDen sorrera\nEskolako kontuak; zigorrak\nEuskararen egoeraren bilakaera Gasteizen\nIrakasleak laguntzaile gisa nahi zuen\nZazpi urteko Batxilergoa\nGarai hartan seminariora joandakoak asko izan ziren


Txanpinoiaren indize gluzemiko txikiak diabetesaren garapenean atzerapena eragiten du. | Consumer\nTxanpinoiaren indize gluzemiko txikiak diabetesaren garapenean atzerapena eragiten du.\nGainera, patologia horri lotutako sintomak murrizten ditu, hala nola gosea, egarria edo pisu-galera.\nEgilea: mediatrader 2011-ko abenduak 27\n1. motako diabetesarekin esperimentatzen diren animalietan txanpinoiak kontsumitzeak -intsulinarik sortzen ez dutenak- ondorio atzeratzailea eragiten du diabetesaren garapenean, eta patologia horri lotutako sintomak murrizten ditu, hala nola gosea, egarria edo pisu-galera. Indize gluzemiko txikiko elikagaiak dira egokienak diabetesa duten pertsonentzat, gluzemia gutxiago handitzen baitute, Txanpinoiaren Ikerketarako Zentro Teknologikoko (CTICH) Cristina Clavijo ikertzaileak azaldu duenez.\nTxanpinoiaren indize gluzemikoa hain da txikia non ia ezin baita neurtu, eta, neurri hori lortzeko, pertsona batek 1,2 kilo txanpinoi hartu beharko lituzke 10 minutuan baino gutxiagoan. Clavijok artikulu batean azaltzen du zer potentzial duten onddoek diabetikoaren dietan, eta Asociación Española de Cultadores de Champiñón elkartearen aldizkarian argitaratzen da. Indize gluzemiko txikia duen dieta 2. motako diabetesaren arrisku txikiagoarekin lotzen da; hori da diabetesaren modurik ohikoena, odolean glukosa-maila handia duelako. Gaixotasun koronarioak, bularreko minbizia edo gaixotasun horien konbinazioa izateko arrisku txikiagoa ere badu CTICHeko ikertzaileak.\nOnddoak kaloria gutxiko elikagaiak dira, espeziearen arabera 26-35 kilokaloria besterik ez dute, eta kaloria gutxien ematen duen onddoetako bat txanpinoia da. Ekarpen kaloriko eta indize gluzemiko baxuak, ur kantitate handia eta zuntz asko dituenez, onddoak oso elikagai interesgarriak dira alderdi askotan. Onddoek karbohidrato ugari dituzte, eta txanpinoi-barietate zuri eta marroiek karbohidrato guztien pisu freskoaren %4,5 eta %4,6 dute. Pisu lehorrean, txanpinoiak %60 karbohidratoak ditu, eta espezie batzuk, hala nola Pleurotus, %81,8ra irits daitezke.\nIkerketa zientifikoen arabera, ikertzaileak azpimarratu du zuntz dietetikoa onuragarria dela diabetearen tratamenduan, irentsitako elikagaien karbohidratoen xurgatze-abiadura moteltzen baitu, jan ondoren odoleko glukosa-maila bat-batean igotzea saihesten baitu.\natzerapen diabetes garapen kontsumo txanpiñoiak


Sorginkeriak – Trépanos\nHorixe litzake duela gutxi arte esango genukeena. Nola izango da posible biharamuneko eguraldia aurresatea? Zeruaren egoera, haizearen norabidea eta tenperatura, besteak beste, probabilitate handiz iragartzea magia hutsa dirudi; baina zientzia esku batean eta analisi sakona bestean hartuz gero, aise ohartuko gara fenomeno guztiak lotuta daudela.\nGaur egun ez dugu batere aintzat hartzen eguraldiaren iragarpena. Guztiok, egunean behin bada ere, mugikorreko eguraldiaren aplikazioara jotzen dugu iragarpena ikustera. Kito, aterkia behar izango dugun edota jertsearen premia dugun argituko dugu; ez du garrantzia handiagorik. Hala ere, iragarpen hori prestatzeko behar izan diren gizadiaren aurrerapausoak ezkutuan geratu dira.\nEgunkarian, telebistan, interneten; edonon aurki ditzakegu mapa meteorologikoak: antizikloiz eta depresioz beteriko adierazpen grafikoak, isobarak hemendik eta handik. Badirudi arbuiatu egiten ditugula kontzeptu sakon horiek. Informazio hori guztia eskuratzeko ezinbestekoak izan dira ikerketa eta denbora luzea hainbat alderditan; matematikan, fisikan eta teknologian adibidez.\nGaspard Coriolisek, ingeniari eta matematikari frantseak, 1836an deskribatu zuen Coriolis efektua: edozein objektu sistema birakari batean higitzeagatik jasaten duen indarra. Denok dakigu frankotiratzaile batek bere tiroa egitean desbiazio txiki bat duela, egoera horretan fenomeno horrek du gakoa. Bala arin batean garrantzia badu, pentsa zein nolako ondorioak eduki ditzaken masa handiagodun gorputzetan; airean adibidez. Coriolis jaunak zehaztasun zorrotzarekin azaldu zuen indar horrek atmosferan duen eragina. Goi-presioetako aireak, ipar hemisferioan, orlojuen orratzen norantza bera dute; hego hemisferioan, aldiz, norantza aurkakoa. Behe-depresioekin alderantziko egoera dugu; hegoan erlojuen orratzen norantza jarraitzen dute, iparran norantza kontrakoa ordea.\nGradiente eremua ezinbestekoa da atmosferaren izaera ulertzeko. Mapa estratigrafikoetan oso adierazgarria da kontzeptu matematiko hori. Imagina dezagun antizikloia mendi bat dela; bestalde, depresioa harana dela. Irudian marra itxi asko ikusiko ditugu, lerro bakoitzak altuera berdineko puntuak lotzen dituelarik; meteorologiarekin konparatuz, lerroak isobarak lirateke, presio berdindun puntuen elkarketa. Mendi tontorrean egongo bagina, jaisteko joera edukiko genuke; jokaera bera du aireak, antizikloietatik behe-presioetara baitoaz. Zenbat eta aldapa handiagoa izan, orduan eta jaisteko tendentzia handiagoa dugu, horixe adierazten du gradienteak, aldaketa handieneko guneak. Presioaren gradiente handia isobarak gertu dauden puntuetan daude, hori dela eta, haize-bolada indartsuak izan ohi dira eremu horietan.\nMapa meteorologikoen funtzionamendua ez da batere konplexua baina oso adierazgarria da: presioak txertatu, frenteak non dauden ipini eta masa bero eta hotzak non kokatuta dauden jartzean datza. Baina iragarpenak egiteko informazioa nondik eta nola lortzen da? Gure buruen gainean milaka satelite orbitatzen dabiltza hiru kilometro segundoko abiaduran; informazioa, behaketak, argazkiak etengabe bidaltzen. Informazio hori munduko meteorologia agentzia ezberdinetan lantzen da eta punta-puntako teknologiaz baliatuz lortzen dira mapak.\nEstadistika eta probabilitatearen legeak jarraituz, hainbat modelo egiten dituzte ikertzaileek eguraldiaren iragarpenarekin. Lan horiek benetan erabilgarriak eta beharrezkoak bihurtu dira gaur egun, zeren eta meteorologo batek urakana edo uholdea datorrela baldin badaki, biztanleria ohartarazi baidezake eta bizitzak salbatu baiditzake. Beraz, meteorologia eta, hortaz, mapak ezinbestekoak bilakatu dira gizartean.\nIrudi batek mila hitzek baino gehiago balio dutela diote eta egia esan nahiko ados nago baieztapen horrekin. Mapa berdinean, presio guneak, hodeiak, euriak, tenperatura, haizearen norabidea, norantza eta abiadurak adieraztea ez da ahuntzaren gauerdiko eztula. Hori dela eta, kontuan eduki beharko genuke hainbeste denboran zehar zientzialari askok alderdi honetan egin duten ekarpena. Eguraldiaren iragarpena hurrengo batean ikusterakoan, gogoan izan dezagun eguzkiz, hodeiz ala euriz beteriko maparen atzean teknologia, matematika eta hainbeste kontzeptu ezberdin daudela.\nDenok nahiko genuke ala edo nola etorkizuna ikusi, zer gertatuko den jakin; zoritxarrez fisikikoki ezinezkoa da halakorik egitea. Baina zorte handia dugu, zeren eta gizakion asmamenak erreminta pila asmatzea ahalbidetu baitigu eta meteorologian egin diren aurrerapenak izugarriak dira. Nork daki etorkizunean nolakoak izango diren mapak eta iragarpenak. Neu jakin minez nago.\nAnterior Entrada anterior: ¿Son veraces los mapas?\nSiguiente Entrada siguiente: Holmes metafísico


artxibatua 22 / 01 / 2020\nZure ekarpena eskertzeko zure izena eta gainontzeko kolaboratzaileena gure web-ean jarriko dugu, ikusgarri.\nGure emozioa partekatzeko eta gure salda noiz merkaturatzen dugun ahalik eta lasterren jakin dezazun, gure aurrerapen guztietaz informatuta mantenduko zaitugu!\nGure hodeia plus\nAurreko sariak, eta, gainera,\nDelikatxek antolatzen dituen ekitaldi garrantzitsuenetara etortzera gonbidatuko zaitugu.\nsortuko dugun komunitatearen parte izango zara, gure produktuen dastatze eta erakustaldietara gonbidatuko zaitugularik.\nGure I+G+B proiektuen berri emango dizugu, parte hartzeko aukera izan dezazun.\ngure lantegia bisitatzera gonbidatuko zaitugu. Urrun bizi bazara, zure bisita antolatzen lagunduko zaitugu.\nDelikatetxek egindako produktu sorta bat zure etxera bidaliko dizugu, zuk edo maite dituzun pertsonekin dasta ditzazun!\nBanakako bisita eta dastaketa\nArgi dago gure proyektua zeozer eragin dizula. Elkar ezagutzea gustatuko litzaiguke, zure laguntzari esker lortu duguna erakusteko. Horrekin bat, banakako bisita antolatuko dizugu, gure instalazioak ezagutu ditzazun, Delikatetxe produktuen dastaketa barne.\nEusko Label arraultzen oilo erruleen baserri bat bisitatzera eramango zaitugu. Bertan ikusiko duzu zelako kontu handiz zaintzen dituzten baserritarrek beraien oiloak eta zuri eskerrak emateko aukera emango diezu ere.\nTxomin Mardones Edeso\nCARLOS SEGUROLA GÓMEZ\nRoberto Martinez Polentinos\nJon Ander Bazeta Lopez\nVanesa Fernández Tejedor\n<iframe frameborder="0" height="492px" src="//eu.goteo.org/widget/project/delikatetxe?lang=eu" width="300px" scrolling="no"></iframe>


Alternatibak eraiki — Manu Robles Arangiz Fundazioa\nELAk berari eta bere moduan pentsatzen dutenei esan nahi die ez dugula onartzen neoliberalismoak inposatzen duen egitura instituzional bat, hautesleak figurante huts bihurtzen dituen egitura. Aldaketa politiko eta sozialaren aldeko militanteontzat hau da eztabaida nagusia, eta gobernabilitatea-ren agendak ez luke atzeratu beharko; hain zuzen, agintzeko aukera dutenak gero eta baldintzatuago daude ezarritako mugak direla medio, horiek galarazi egiten baitute kapitalismoak bilatzen dituen politikei atzera eragitea. Zergatik saihesten da debate hau, baita ezkerraren zati handi baten aldetik ere?\nAdolfo Muñoz "Txiki", Berria 2015/06/04\nKapitalismoak bere interesak inposatzen ditu. Politika oso ahul ikusten du, eta boterea metatzen jarraitzeko oztoporen bat aurrean jartzen bazaio, zalantzarik ez du egiten paretik kentzeko. Pobrezia, eskubiderik gabeko lana, arlo publikoaren merkantilizazioa negozio pribatua egiteko, kapitalaren desfiskalizazioa, besteak beste zerga-ihes eta -iruzurraren bitartez, klase- eta nazio-identitate kolektiboen suntsipena, klima-aldaketa... baita bizitza bera ere, gurea eta planetarena, bere biziraupena arriskuan jartzeraino. Kapitalismo honentzat, zeinak beste edozeren gainetik jartzen duen etekin pribatua pilatzea, horiek guztiak ahaztu beharreko ondorioak dira. Naomi Kleinek klima aldaketaz dio ez direla «isuriak gutxitzeko beharrezko erabakiak hartu, haiek kontrajarrita baitaude kapitalismo desarautuaren oinarriekin». «Katastrofea ekiditeko egoera hobean jarriko gintuzketen ekintzak "jende gehienaren onerakoak liratekeenak" mehatxuak dira gutxiengoa den elite batentzat, zeinak gure ekonomia, gure prozesu politikoak eta komunikabide handi gehienak erabat kontrolpean dituen». Naomi Kleinek arrazoia du; horregatik da are premia handiagoa lan eta militantzia alternatiboa.\nGobernuen osaera baldintzatzen duten hauteskundeez haratago, zenbait eztabaida propio alboratuta geratzen da. Inbertsio-funts handi bateko zuzendariak esan zuenez, «ulertu beharra dago [...] moneta-batasunean agintariak beren inguruan gertatzen denaren behatzaile pribilegiatuak direla eta beren erabakitzeko aukera oso mugatua dela. Politika jakin batzuk ezinezkoak dira EB barnean». Latza da, gero, politikaren eginkizuna horrela definitzea. Latza, baina benetakoa. ELAk berari eta bere moduan pentsatzen dutenei esan nahi die ez dugula onartzen neoliberalismoak inposatzen duen egitura instituzional bat, hautesleak figurante huts bihurtzen dituen egitura. Aldaketa politiko eta sozialaren aldeko militanteontzat hau da eztabaida nagusia, eta gobernabilitatea-ren agendak ez luke atzeratu beharko; hain zuzen, agintzeko aukera dutenak gero eta baldintzatuago daude ezarritako mugak direla medio, horiek galarazi egiten baitute kapitalismoak bilatzen dituen politikei atzera eragitea. Zergatik saihesten da debate hau, baita ezkerraren zati handi baten aldetik ere?\nGuztion ezkutuan, EB eta AEBak TTIP izeneko ituna ari dira negoziatzen, multinazionalen eta finantza-boterearen mesedetan desarautzea gero eta gehiago sakontzeko. Areago, nahi dute auzitegi pribatuek erabakitzea enpresen eta estatu mailako legeen arteko gatazkak. Gure gobernuak itun hari buruzko jendearen ezjakintasunaz baliatzen dira "agintariek landutako ezjakintasuna, esan beharra dago", eta itsu-itsuan ematen diote babesa ezagutzen ez dutenari, bitartean eztabaida ukaturik. Berdin jokatu zuten europar Itunarekin; lehengo lepotik burua.\nEgia da ez dela erraza bizi dugun prozesuaren nondik norakoak garbi azaltzea. Patxada eta hausnarketa behar dira etsaia izan ez dadin bidea erabakitzen duena. Gure ustez, militantzia alternatiboak lan-agenda komun bat ahalbidetu behar du, erreferentzia argi batzuk ezarriko dituena; nork bere lan-esparrutik eta, noski, guztiok batera. Oinarrizkoa da erabakitzea kapitalismoa bizitzaren eta bizimodu duinaren etsai komuna dela. Neoliberalismoak ezaxola ezarri nahi du; haatik, hainbat eremutan erreferentziak eztabaidatzeko eta alternatibak eraikitzeko unea da: natura, nekazaritza, finantzak, elikadura, ingurumena, energia, klima aldaketa, aisialdia, ekonomia, lan mundua, fiskalitatea, desberdintasunaren jazarpena, trantsizio ekologiko eta sozialari esker sortutako enplegu alternatiboak (enplegu berde deitutakoak)... Hori dena, egungo egoeran, ez da goitik etorriko, eta irtenbidea ezin da izan ezer ez egitea. Soilik klima aldaketaren negazionistek ukatzen dute, planeta arriskuan jartzen duten CO2 isurien ardura nagusia duten enpresek ordainduta, begi bistakoa dena: negutegi efektuko gasen eraginez tenperatura igotzen ari dela, eta horren ondorioa katastrofeak direla. Berotze globalari buruzko datuek agerian uzten dute joera hau planetako bizitzarekin batera ezinekoa dela. Lurraren etorkizuna ezin da utzi errentagarritasun ekonomikoa besterik ikusten ez dutenen eskuetan, ezta menpeko lana eginez politikan haiek nahi dutena egiten dutenen esku ere.\nEztabaida hau ezin da mundu sindikaletik at utzi; ELAk behintzat hala uste du. 2015ean hainbat hitzordu inportante daukagu, lan hau finkatzen lagungarri izan behar direnak, sindikatuaren barnean eta beste organizazio batzuekiko harremanean. Ekainaren 5ean Baionan Euskal Herriko Eskubide Sozialen Kartak prestakuntza saio bat antolatu du. Hiriburu lapurtarrean izatea ez da badaezpadako aukera: han ospatu zen 2013ko urrian lehenengo Alternatiba; hilaren 5ean bertatik abiatuko da Alternatiben Tourra, Europako hiri ugaritan zehar ibiliko dena, COP 21ari begira (Klima Aldaketari buruzko Mundu Konferentzia); hori urte amaieran izango da, Parisen. Mobilizazio lana, goi-bilera horren garrantzia nabarmentzeko; aurreko saioek porrot egin zuten botere ekonomikoaren interesen alde egiten duten herrialdeen betoagatik.\nBaionakoaz gainera, Euskal Herrian badira aurten beste hitzordu batzuk (Europako hainbat hiritan bezala): ekainaren 5 eta 6an Donostiako Alternatiben herrixka, baita urriaren 24koa ere, Bilbon. Jardunaldi horretan praktika alternatiboen merkatua izango da, tokiko produktuak, artesautza, haurrentzako jolasak, tailerrak, eztabaidak eta jai giroa. ELAk dei egiten die bere militanteei ekitaldi horietan parte har dezaten.


Mila Osa mutrikuarrak 100 urte bete ditu - Lea-Artibai eta Mutrikuko Hitza : Lea-Artibai eta Mutrikuko Hitza\nMila Osa senitartekoekin batera. Argazkia: Mutrikuko Udala\nMila Osa mutrikuarrak 100 urte bete ditu, eta hori ospatzeko Mutrikuko udal ordezkariek, Anaiarte Biltokiko ordezkariek, Nagusilaneko ordezkariek eta San Migel egoitzako arduradunek eta langileek omenaldi xumea antolatu diote gaur [maiatzak 23] San Migel egoitzan.\nErakundeetako ordezkariez gain, hainbat senitarteko eta ezagun ere hurreratu dira egoitzara Osa zoriontzera. Egoitzara hurreratu diren guztien aitortza egin nahi izan diote, eta tartean, dantzan ere egin diote. Oparientzako tartea ere hartu dute. Hiru lora sorta eta opari bat ere eman dizkiote, eta esker onez jaso ditu, hunkituta.\nMila Osa udal ordezkariekin batera. Argazkia: Mutrikuko Udala


apirilaren 1ean, Osakidetzaren 902203020 zenbakira deitu nuen,…\napirilaren 1ean, Osakidetzaren 902203020 zenbakira deitu nuen, goizean, telefono bidezko kontsulta egiteko. Lokuzioak euskara (edo gaztelania) hautatzeko aukera ematen du eta baliatu nuen, jakina; administrari batek erantzun zidan eta euskaraz egin ahal izan genion elkarri; alabaina, osasun langile bati transferitu zion deia eta honek "buenos días"ka hartu ninduen, euskara hautatu izan ez banu bezala.\nAr, 04/01/2014 - 00:00\napirilaren 1ean, iluntzean, larrialdietara bertaratu behar izan…\napirilaren 1ean, iluntzean, larrialdietara bertaratu behar izan nuen Durangoko Landako auzoko osasun-etxera. Harrerakoak erdaraz egin zidan berba euskaraz zuzendu banintzaion ere. Atenditu ninduen medikuak ere erdara inposatu zidan, euskaldunok ezagun dugun 'dime' adizkiaren bidez.\nDurangoko Landako auzoko osasun-etxean hainbat eta hainbat…\nDurangoko Landako auzoko osasun-etxean hainbat eta hainbat errotulu erdara hutsean ikusi nituen: erradiografiak birziklatzeko-edo batzen dituzteneko kutxakoak, mobilak batzen dituztenetakoak, bideozaintza-sistemari dagozkionak (datuen babeserako legedia dela-eta), e.a.\nOsakidetzako 94 4031500 telefonora hots egin dut Padi, haurren…\nOsakidetzako 94 4031500 telefonora hots egin dut Padi, haurren haginak zaintzeko kanpaina dela-eta, hitzordua lotzeko eta telefonoa hartu didan pertsonak euskaraz ez zekienez, "Bezeroari arreta" zerbitzuarekin pasa naute, baina hemen ere euskaraz aritzea eskatu arren, gaztelaniaz hitz egin behar izan dut.\nAz, 04/09/2014 - 00:00\nOsakidetza langile erdaldun elebakarrak hartzen ari da…\nOsakidetza langile erdaldun elebakarrak hartzen ari da lehentasunezko unitateetan behin-behineko kontratazioak egiterakoan. Osakidetzan Euskararen erabilera normalizatzeko 2. Euskara Plana onartu zenetik 4 hilabete igaro direnean Osakidetzak ez ditu oraindik egin Euskara Planeko 5.4.g puntuan adierazten diren zehaztapenak. Zehaztapen horiek iritsi bitartean ez da aplikatzen ari lehentasunezko unitateetan behin behineko kontratazioetan euskararen ezagutza lehenesteko irizpidea.\nBasurtuko Ospitaleko Larrialdi Zerbitzuan egon naiz. Megafonian…\nBasurtuko Ospitaleko Larrialdi Zerbitzuan egon naiz. Megafonian denbora osoan gaztelera hutsean aritu dira: "Familiares de .....", "....., vaya a la Trauma 4"...\nAl, 05/05/2014 - 00:00\nZumaiako osasun zentroan zegoen mediku euskaldun bat, Roberto…\nZumaiako osasun zentroan zegoen mediku euskaldun bat, Roberto Balanzategi, beste osasun batetara joan da lanera definitiboki. Zumaian betetzen zuen plazak Hizkuntz Eskakizunaren Derrigortasun Data iraungita du.\nZumaian bere ordez beste mediku bat jarri dute, hilabete batzutarako omen, Hizkuntz Eskakizuna egiaztatu gabea duena eta zerbitzua euskaraz emateko gai ez dena.\nZumaiako bi pediatrek osasun arreta erdaraz soilik eskaintzen…\nZumaiako bi pediatrek osasun arreta erdaraz soilik eskaintzen dute. Zumaiako haur gehienek hobekien menperatzen duten hizkuntza euskara da.\nAl, 06/09/2014 - 00:00\nNire 6 urteko semea WISC-IV testa egitera eraman dut…\nNire 6 urteko semea WISC-IV testa egitera eraman dut Gurutzetako ospitalera. Psikologoak ez zekien euskaraz eta, beraz, ezin izan da nire haurrarekin komunikatu, semeak ere ez dakielako gaztelaniaz. Koefiziente intelektuala neurtzeko testa da, euskaratu gabe dago. Ezin izan diote testa osorik egin eta etxera joan gara. Oker ez banago, 15 pediatra espezialista ezberdinekin izan ditugu kontsultak 6 urte hauetan eta bakarrarekin egin ahal izan dugu euskaraz.\nGasteizko Zabalgana anbulatorioan ez da bermatzen euskaldunon…\nGasteizko Zabalgana anbulatorioan ez da bermatzen euskaldunon eskubidea arreta euskaraz izan dadin. Profesional gehienak (familia medikuak, pediatrak, erizainak...) ez dira euskaldunak, beraz ezin euskaraz aritu. Ez al dugu gure hizkuntzan artatuak izateko eskubiderik?\nOsakidetza mediku erdaldun elebakar bat kontratatzen ari da…\nOsakidetza mediku erdaldun elebakar bat kontratatzen ari da Zumaian, bere lanpostuak Hizkuntz Eskakizunaren Derrigortasun Data iraungita izanik.\nAz, 06/25/2014 - 00:00\nGurutzetako ospitalean izan nintzen, 4. solairuan ingresatuta…\nGurutzetako ospitalean izan nintzen, 4. solairuan ingresatuta. Korridore nagusian paseoan nenbilela, hango kartelak irakurtzen hasi nintzen. Akats asko daude (bihotza/biotza, bi eratara hemen edo han, kirurgia orokorreko - cirugía general / zikinaren ofizioa - oficio de sucio / biltegia zikin-erraz / almacén de ropa usada).\nHarrituta geratu nintzen, errotulazio berria da, eta akatsak edonon. Solairu bakarrean egon naiz, ez dut pentsatu nahi zelan egon daitekeen gainerakoa.\nHorrelako inbertsio bat egiten denean ez dago inor hizkuntzaren zuzentasuna zaintzeko prozesu osoan? Hizkuntza irizpideak, zuzentasuna eta txukuntasuna zaindu behar dira horrelako kontratazioetan. Osasungintzako murrizketen garai honetan lotsagarria da dirua horrela xahutzea. Nork erantzuten edo ordaintzen du horrelako hanka sartzeak egiten direnean?\nSeriotasun apur bat eskatu eta eskertuko nuke.\nAl, 06/23/2014 - 00:00\nMuxikako medikuaren baja ordezkatzeko, euskararen ezagutza…\nMuxikako medikuaren baja ordezkatzeko, euskararen ezagutza derrigorrezkoa den lanpostuan, mediku erdalduna jarri du Osakidetzak.\nTolosako urgentzitan, arratsalde eta gaueko guarditan, mediku…\nTolosako urgentzitan, arratsalde eta gaueko guarditan, mediku erdalduna jarri du Osakidetzak udaran.\nOg, 07/17/2014 - 00:00\nAizarnazabalen udaran dugun medikuak ez daki euskaraz.\nOlagibel Osasun Zentroko informazio puntura hiru aldiz joan…\nOlagibel Osasun Zentroko informazio puntura hiru aldiz joan behar izan dut azken hilabetean (2014ko abuztuan), astean behin, gaixorik dagoen nire emaztearentzako baja ziurtagiria eskatzera. Joan nintzen lehen aldian, nahiz eta mahai gainean "Euskaraz" karteltxoa eduki, bertan zegoenak esan zidan ez zekiela euskaraz eta, beraz, ez zidan euskaraz atenditu. Esan zidan ez zekiela nork jarri zuen karteltxoa mahai gainean eta kendu egin zuen. Bigarren astean beste pertsona bat zegoen, horrek bai euskaraz artatu ninduela. Hirugarren astean, lehen asteko pertsona bera zegoen, beraz ezin izan nuen tramitea euskaraz egin.\nInformazio puntu horrek "E" handi bat, "euskaraz" dioena dauka goiko aldean.\nKartelek diotena bete dadila eskatzen dut, eta mesedez jendearen arretarako den informazio puntu horretan BETI euskaraz egin dezakeen norbait egon dadila.\nAr, 08/19/2014 - 00:00\nOsakidetzan lan egindako erizaina naiz eta Osakidetzako 2011ko…\nOsakidetzan lan egindako erizaina naiz eta Osakidetzako 2011ko EPE deialdira aurkeztu nintzen. Gaur goizean 10:45ak aldera zenbaki honetara (945006150) deitu dut, 2011ko EPEko kontratazio zerrenden inguruko informazioa eskatzeko. Telefonoa hartu duen langileak gaztelaniazerantzun du, nik euskaraz azaldu diot nere galdera, berak honela erantzun dit “me tendrás que hablar en castellano y sino tendrás que llamar más tarde”. Nik euskaraz esan diot euskaraz atenditzea nahi dudala eta horren ondorioz telefonoa eseki egin du. Berriro deitu dut, telefonoa eseki didan langilearen izena eskatu dut eta bere arduradunarekin hitz egin dut. Honekin ere gaztelaniaz egin behar izan dut euskaraz ez dakielakoz. Azaldu diot gertatutakoa, konfirmatu dit langilearen izena eta barkamena eskatu dit. Gezurra dirudi euskaldunek kudeatutako administrazio batean euskaldunok horrelako bazterketa jasan behar izatea. Noiz arte izango gara euskaldunak bigarren mailako euskal herritarrak? Nola daiteke administrazio publiko batek horrelako jarrera duten langileak herritarrak atenditzen edukitzea?\nAr, 09/09/2014 - 00:00\nZarauzko osasun zentroko mediku euskaldun batek erretiroa hartu…\nZarauzko osasun zentroko mediku euskaldun batek erretiroa hartu du berriki eta lanpostua betetzeko prozesua abiatu da, baina ez da beharrezkoa izango euskararen ezagutza egiaztatzea. Eta, gainera, baja hartu duen emagin euskaldunaren ordez, erdalduna jarri dute.\nAz, 11/05/2014 - 00:00\nOsakidetzako Arabako Unibertsitate Ospitaleko Euskara…\nOsakidetzako Arabako Unibertsitate Ospitaleko Euskara Batzordean parte hartzeko gonbidapena erdara hutsean bidali zaie sindikatuei.\nAr, 12/09/2014 - 00:00\n2014ko irailetik gaurdaino, familiako kasu bat dela-eta, 3…\n2014ko irailetik gaurdaino, familiako kasu bat dela-eta, 3 ospitaletan ibiltzea suertatu zait: Arrasatekoan, Gasteizko Santiagon eta Donostiako Amaran.\nArrasatekoan, suertatu zaizkidan erizain gehienekin (ez denekin baina), euskaraz hitz egin ahal izan dut, mediku batzuekin ere bai baina beste batzuekin ez eta erizain-laguntzaile batzuekin ere bai baina beste batzuekin ez eta garbitzaileekin oso gehienekin ez. Bestalde, ospitaleko kafetegia kudeatzen dutenek hitzik ez dute egiten euskaraz.\n- Gasteizko Santiago ospitalean erizain batzuekin egin ahal izan dut euskaraz eta beste batzuekin ez. Medikuekin ez du euskaraz hitz egiterik izan eta erizain-laguntzaile gehienekin ere ez; garbitasunekoekin are gutxiago eta kafetegikoekin ere ez. Erizainen batek eta erizain-laguntzaile batek euskara ikasten ari direlakoa aipatu zidaten eta borondate ona ere bai.\n- Donostiako Amara ospitalean mediku euskaldun batekin hitz egin ahal izan nuen, fisioterapeuta batekin ez nuen euskaraz egiterik izan. Erizain gehienekin, ez denekin, hitz egin ahal izan dut euskaraz, baina beren arteko jardunean gehienetan ez zaie antzematen dakitenik. Erizain-laguntzaile eta zeladore batzuekin hitz egin ahal izan dut euskaraz eta garbitzaile gehienekin ezinezkoa izan dut. Kafetegian euskaldunik ez dut topatu aurrean izan ditudanetan.\nIkusi ditudan mediku-txostenak espainieraz idatzitakoak izan dira. Tartean zita-orri elebidunen bat ere ikusi dut.\nHorrek guztiak, euskara ofiziala den lurralde eta zerbitzu publiko batean espainieraz askotan egin behar izatera bortxatu nau. Noiz arraio hasi behar du Osakidetzak lanpostu GUZTIEI dagokien hizkuntza-eskakizuna eskatzen eta azpikontratatzen dituen zerbitzuetan (kafetegiak, etab.) euskara behar den neurrian exijitzen? Nazkatuta nago euskaldunontzako omen diren zerbitzu horietan denetan auskalo nongo martzianoa banintz bezala begiratu eta pertsonaz pertsona euskarazko jarduna beti probatu eta ondoren eten behar izateaz.\nOg, 11/20/2014 - 00:00\nOsakidetzako Enplegatuaren Ataria web aplikazioan, euskarazko…\nOsakidetzako Enplegatuaren Ataria web aplikazioan, euskarazko bertsioan aukera eta hitz asko erdaraz daude. Horretaz gain, euskarazko hitz batzuk gaizki idatzita, adibidez "lam-osasuna".\nBestalde, aplikazio honetan lehenetsitako hizkuntza erdara da.\nAz, 01/14/2015 - 00:00\nOsakidetzako langileentzako "Curriculum Vitae" web aplikazioak…\nOsakidetzako langileentzako "Curriculum Vitae" web aplikazioak ez du euskarazko bertsiorik.\nN-garren aldiz, gaur -urtarrilak 19- familia medikuarekin…\nN-garren aldiz, gaur -urtarrilak 19- familia medikuarekin telefonoz hartutako hitzordura joan, eta hautatua dudan profesional euskaldunaren lekuan (lan orduak hartu eta ilara itxaron ondoren) ordezko mediku erdalduna aurkitu dut Durangoko Landako Osasun Zentroan. Egoera hau behin eta berriz pairatu izan dut zentro berean.\nAl, 01/19/2015 - 00:00\nEz dugu Zabalganako osasun-zentroan Aurre-erditze klaseak…\nEz dugu Zabalganako osasun-zentroan Aurre-erditze klaseak euskaraz jasotzeko aukerarik. Azaldu zidaten sekula ez dutela eskaerarik jaso, baina eskaintza egon ezean nola eginen du jendeak eskaera?\nOr, 01/02/2015 - 00:00\nOsakidetzak Kontratazio Zerrenden inguruan galdetzeko jarri…\nOsakidetzak Kontratazio Zerrenden inguruan galdetzeko jarri duen telefonoan, 945006150, ez dute zerbitzua euskaraz ematen.\nAl, 01/26/2015 - 00:00\nGaur goizean, urtarrilak 27, Txagorritxuko Larrialdi Pediatriko…\nGaur goizean, urtarrilak 27, Txagorritxuko Larrialdi Pediatriko zerbitzuan ez zegoen inor euskaraz zekienik, ez erizain, ez mediku.\nAr, 01/27/2015 - 00:00\nGaur goizean, urtarrilak 28, Txagorritxuko Larrialdi…\nGaur goizean, urtarrilak 28, Txagorritxuko Larrialdi Pediatrikoetara joan eta erdaraz egin behar izan dut nahitaez, langile euskaldun bat bera ere ez zegoelako.\nAz, 01/28/2015 - 00:00\nOtsailaren 1ean sakelako telefonoan Osakidetzaren sms-a jaso…\nOtsailaren 1ean sakelako telefonoan Osakidetzaren sms-a jaso dut osasun etxean izatekoa dudan zita gogoraraziz. Mezua ez dago euskaraz idatzia: XXXX le recordamos que tiene cita en Ambulatorio de… Zergatik ez dago euskaraz? Zergatik euskaldun herritarrok ibili behar dugu kexaka?\nIg, 02/01/2015 - 00:00\nDonostia Ospitaleko kafetegian ezin izan dut euskaraz jaso…\nDonostia Ospitaleko kafetegian ezin izan dut euskaraz jaso arreta.\nAl, 02/02/2015 - 00:00\nUrtarrilaren 29an, arratsaldeko 17:30ean, Antiguoko…\nUrtarrilaren 29an, arratsaldeko 17:30ean, Antiguoko anbulategira deitu dut (943006600) ordu eskaria egiteko eta telefonoa hartzen duen pertsonak ez zekien euskaraz.\nBidasoako Ospitalera deitu dut goizeko 9ak aldera eta Onarpenen…\nBidasoako Ospitalera deitu dut goizeko 9ak aldera eta Onarpenen Sekzioan (943007700) lan egiten zuen pertsonak ez zekien euskaraz. Osakidetzako lan poltsei buruz informazioa eskatzeko emandako bertako telefonoan ere ez didate euskarazko arretarik eman (943007708).\nOg, 01/29/2015 - 00:00\nTxagorritxu Ospitaleko Pediatria Urjentzietan gaur goizean ez…\nTxagorritxu Ospitaleko Pediatria Urjentzietan gaur goizean ez dago mediku, erizain edota erizain laguntzaile euskaldunik, euskaraz arreta jasotzea ezinezkoa da.\nOg, 02/05/2015 - 00:00\nErrenteria-Iztietako osasun zentroko mostradorean, informazio…\nErrenteria-Iztietako osasun zentroko mostradorean, informazio gunean, arratsaldetan bai, baina goizetan ezin izaten da arreta euskaraz jaso, goizean dauden langile guztietatik bat bera ere ez da euskalduna.\nOtsailaren 6an Osakidetzako Araba Unibertsitate Ospitala (HUA)…\nOtsailaren 6an Osakidetzako Araba Unibertsitate Ospitala (HUA) Zerbitzu Erakundeko zuzendaritzak mezu bat igorri zuen Zerbitzu Erakundeko milaka langileei, erdara hutsean.\nAl, 02/09/2015 - 00:00\nBiodonostiak Genetika Planaren aurkezpenaren jakinarazpena…\nBiodonostiak Genetika Planaren aurkezpenaren jakinarazpena erdara hutsean igorri die langileei.\n9 urteko alaba osasun mentaleko alorrera bideratu didate…\n9 urteko alaba osasun mentaleko alorrera bideratu didate psikologia zerbitzua izan dezan. Azpeitia bezalako herri euskaldun batetan eta familian euskara giroan hazten ari den haur batek euskarazko zerbitzua jaso behar du berau eraginkorra izan dadin. Gazteleniarekin oso mugatuta daude adin horretako herri honetako haur gehienak, gurea tartean.\nOsasun mentalean artatu zuen psikologo edo psikiatra erdalduna zen, euskaraz ezer ez zekiena. Horrela, gure haurraren hizkuntza eskubideak ezezik, zerbitzu eraginkorra jasotzeko aukerak izugarri mugatzen dira,.\nAr, 02/10/2015 - 00:00\nOsakidetzako Iztietako anbulategian (Errenteria), hiru pediatra…\nOsakidetzako Iztietako anbulategian (Errenteria), hiru pediatra daude baino horietatik bat bera ere ez da euskalduna.\nAl, 03/09/2015 - 00:00\nOsakidetzak erdara hutsezko iragarkia argitaratu du gaurko…\nOsakidetzak erdara hutsezko iragarkia argitaratu du gaurko Correon, hain zuzen egunkariak osasunaren gainean gaur kaleratutako gehigarrian.\nAr, 04/28/2015 - 00:00\nGure semea jaio zenean, duela hilabete eta erdi, Gurutzetako…\nGure semea jaio zenean, duela hilabete eta erdi, Gurutzetako ospitalean gaztelania hutsean luzatu ziguten jaiotze-ziurtagiria. Eskaera administratiboa egin nuen ziurtagiria euskaraz nahi nuela azalduz. Atzo Osakidetzaren gutuna jaso nuen, baina nire eskaerari erantzuten ez zionez Gurutzetako ospitaleko Pazieenteen Arretarako Zerbitzura jo dut azalpen eske. Ziurtagiria euskaraz egiteko BALIABIDERIK EZ DUTELA erantzun didate.\nAz, 05/13/2015 - 00:00\nSodupeko osasun-etxean kartel ugari ez daude euskaraz idatzita,…\nSodupeko osasun-etxean kartel ugari ez daude euskaraz idatzita, gaztelania hutsean baino ez daude.\nOr, 06/26/2015 - 00:00\nOsakidetzako Enplegu Publiko Eskaintza prestatu ahal izateko…\nOsakidetzako Enplegu Publiko Eskaintza prestatu ahal izateko Osakidetzak ezagutzera eman duen bibliografia gehiena erdara hutsezkoa da zenbait kategorietan. Erizaintzakoan adibidez:\nIkasketa guztiak, erizaintza barne, euskaraz eginda ere, ikasi beharreko bibliografia erdaraz soilik egonik praktikan ezinezkoa da, edo askoz ere zailagoa, EPE azterketa euskaraz egitea.\nAl, 06/29/2015 - 00:00\nMutrikuko anbulategiko harreran egoten den pertsonak ez du…\nMutrikuko anbulategiko harreran egoten den pertsonak ez du inoiz euskaraz egiten, nahiz eta zuk euskaraz egin soilik. Eta kontua da euskalduna dela.\nOg, 10/01/2015 - 00:00\nUsansolo-Galdakaoko ospitaleko kafetegian dauden langileek ez…\nUsansolo-Galdakaoko ospitaleko kafetegian dauden langileek ez dakite euskaraz. Osakidetzak konkurtso bitartez esleitutako enpresa batetako langileak dira.\nOr, 10/09/2015 - 00:00\nTxagorritxu Ospitaleko sukaldean langileentzako kartela, txanoa…\nTxagorritxu Ospitaleko sukaldean langileentzako kartela, txanoa jantzi beharra gogoratuz, erdara hutsean dago.\nAl, 10/26/2015 - 00:00\nIntxaurrondoko osasun-zentroan ez dago euskaraz dakien…\nIntxaurrondoko osasun-zentroan ez dago euskaraz dakien pediatrarik, eta haur euskaldunak derrigor pediatra erdaldunarengana eraman behar dira.\nOg, 11/26/2015 - 00:00\nAbenduaren 13an Osakidetzako Erizaintzako oposaketak izan ziren…\nAbenduaren 13an Osakidetzako Erizaintzako oposaketak izan ziren Barakaldon. Azterketa euskaraz egin nuen. Galdera baten erantzuna gaizki zegoen idatzita (A ereduko euskarazko bertsioko 77. galderako d) erantzuna), beraz. begiraleari deitu eta argitzeko eskatu nion. Arduradunarengana joan zen eta gaztelaniazko bertsioarekin itzuli zen niregana erranez nahi banuen gaztelaniazko bertsioa irakurri nezakeela. Ez zidan utzi mahaian bi azterketak batera edukitzen. Ez da hori bakarrik, etxerakoan beste erantzun bat ere gaizki itzulita zegoela ikusi nuen. Hortaz aparte, beste galdera batzuetan akats ortografikoak ere bazeuden.\nIg, 12/13/2015 - 00:00\nOsakidetzako Azaroko kontratazioak azterturik, lanpostu…\nOsakidetzako Azaroko kontratazioak azterturik, lanpostu ugaritan euskararen betekizuna ez dela errespetatu ondorioztatzen da. Kasu batzutan unidadeko lanpostu guztiek euskara betekizuna izan arren baldintza hori saihestu da "acumulación de tareas" kontratoak eginez, eta beste kasu batzutan, Familia Medikuen kontratazioetan bereziki, euskararen betekizuna duten lanpostuetako ordezkapenak euskararen ezagutza egiaztatu gabeko langileen bidez egin dira.\nFamilia Medikuen lanpostu ugaritan gertatu izan dira irregulartasunak: Zarautz, Oiartzun, Ataun, Azpeitia, Lazkao, Legazpia, Pasaia, Donostiako Alde Zaharra, Amara, Intxaurrondo, Egia, Loiola, eta Groseko anbulategian, besteak beste.\nAdministrari Laguntzaile kategorian ere, informazio guneetan lan egiteko, eta nahiz eta lanpostu hauetarako euskararen ezagutza betebeharra orokortua dagoen, betebehar hori ez da errespetatu Azaroan egindako hainbat kontratazioetan: Errenteria, Altza, Alde Zaharra eta Donostia Ospitalean besteak beste.\nAl, 11/30/2015 - 00:00\nOsakidetzan ez dago erditzeko prestakuntza euskaraz jasotzerik…\nOsakidetzan ez dago erditzeko prestakuntza euskaraz jasotzerik. Hizkuntza irizpidea emaginaren araberakoa da, eta emagina euskalduna izan arren, taldean euskara ulertzen ez duen pertsona bakar bat egotea nahikoa da ikastaroa gazteleraz emateko. Hala da Zumaian, Zarautzen... Sistema publikoan ez dugu prestakuntza euskaraz jasotzeko modurik aurkitu. Ez dago euskal talderik. Zarautzen MeitaiMaitien topatu dugu euskarazko ikastaro bat, baina ordainduta ari gara zerbitzua jasotzen, jakina.\nIg, 01/03/2016 - 00:00\nOsakidetzako informatika zerbitzuak mezua erdaraz soilik bidali…\nOsakidetzako informatika zerbitzuak mezua erdaraz soilik bidali digu Arabako OSIko langileoi.\nOr, 01/08/2016 - 00:00\nAbenduaren 21ean 12:15ean Lasarteko Anbulatorioko sendaketa…\nAbenduaren 21ean 12:15ean Lasarteko Anbulatorioko sendaketa-gelara sartu nintzen zauri batzuen sendaketa egiteko (beheko solairuan). Erizain neska bat zegoen hasieran, euskalduna, baina ondoko gelara joan eta beste bat sartu zen; mutila, erdi-uniformatuta, eta euskaraz baietz, bazekiela esan zidan, baina argi eta garbi oso maila eskasekoa. Tratua desegokia izan zen eta gaztelaniaz hasi zitzaidan hizketan, arrapaladan, komentario arraroak egiten; egoera desatsegina. Gogorarazi nion euskaraz hitz egiteko niri. Hurrengo egunetan, beste ordutegi bat aukeratu behar izan nuen, pertsona berdinak arreta niri ez emateko.\nAl, 12/21/2015 - 00:00\nUneko orrialdea 2\nHelbidea C/ Valle de Alcudia, 1 1º Planta · 28230 · LAS ROZAS\nBotika Alberdi Alvarez\nHelbidea Narrika, 11 · · Donostia-San Sebastián


About: Natan (profeta)\nNatan (hebreeraz: נָתַן Nāṯan; asirieraz: ܢܬܢ fl. c. k. a. 1000) igarle judua izan zen, Dabid erregearen garaikoa. Eragin handia izan zuen haren gobernuan. Dabiden agintaldiaren amaieran errege Salomon haren ondorengo izendatzearen alde azaldu zen.\nNatan (hebreeraz: נָתַן Nāṯan; asirieraz: ܢܬܢ fl. c. k. a. 1000) igarle judua izan zen, Dabid erregearen garaikoa. Eragin handia izan zuen haren gobernuan. Dabiden agintaldiaren amaieran errege Salomon haren ondorengo izendatzearen alde azaldu zen. (eu)\nNatan (profeta) (eu)


Game Pailazoak errodatzen Online. Play for free\nGame Pailazoak errodatzen\nPlay jokoa Pailazoak errodatzen Online:\nGame Description Pailazoak errodatzen\nOh, pailazoak ere. Terrible dira, eta, beraz, eta, orain, labanak! Arazoak izango dituzte. . Play jokoa Pailazoak errodatzen konektatuta.\nTekniko jokoa Pailazoak errodatzen ezaugarri\nGame Pailazoak errodatzen gehitu: 06.03.2011\nJokoa jokatzen: 5157 aldiz\nBezalako jokoa Pailazoak errodatzen Jokoak\nDeskarga jokoa Pailazoak errodatzen\nEmbed Joko Pailazoak errodatzen zure web orrian:\nJokoaren txertatu Pailazoak errodatzen zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Pailazoak errodatzen , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Pailazoak errodatzen -rekin, baita ere, jokoa jokatu zen:


Urduñako Udala - Reprobación, perdón y homenajes\nGaitzespena, barkamena eta omenaldiak\nUrduñako Udalak gaitzetsi du, frankismoaren aurkako ideologia zuten pertsonak atxilotzeko Presoen Kontzentrazioa Esparrua eta Espetxe Zentrala 1937 eta 1941 urte artean ezartzea. Aldi berean, pairatu behar izan zituzten baldintza larriak atzera bota ditu, eta barkamena eskatu du gerra-presoak eta gatibuak hiriko mota guztietako obra publikoak egiteko esklabotzat erabiltzeagatik eta gatibuei esker etekin ekonomikoa ateratzeagatik.\nInstituzio aitorpen historiko hau aho batez onartu zen (Bildu, EAJ-PNV eta Partidu Popularra) 2012ko ekainaren 31 Udalbatzan, Lau Haizetara Gogoan koordinatzaileak proposatuz.\nEra berean, Urduñako udalak, beste gauza askoren artean 1936ko gerran eta ondorengo diktadura frankistan hiri honetan atxiloturik egon zirenen memoria berreskuratzeko konpromisoa hartu zuen. Hori dela eta 2012an eta 2013an Urduñako hiriak omenaldi bat egin zien esparruan eta espetxean gatibu egon zirenei eta hil zirenei, eta bi plaka jarri ziren bere omenez, bata hilerrian eta bestea Foru plazan.\nOmenaldia eta barkamena\nUrduñako Foru plazan 2012ko ekainaren 17an egindako omenaldia Urduñako Kontzentrazio Esparruan eta Espetxe Zentralean giltzapeturik egon zirenen alde 1937 eta 1941 urteren artean, eta askatasunaren alde eta frankismoaren aurka lanean aritzeagatik hil zirenen oroimenez


Kontzertu berezia gaur arratsaldean herriko plazan | El Diario Vasco\nCosta UrolaKontzertu berezia gaur arratsaldean herriko plazan\nKontzertu berezia gaur arratsaldean herriko plazan\nKartela. Gaurko kontzertuaren kartela, abesten jardungo duten gazteen aurpegiekin.\n19:00etan hasita,Motxilan 21 taldearen kontzertua izango daTaldea 12 gaztek osatzen dute, Down sindromea dute guztiek ere, baina sekulako indarra eta bizipoza trasmititzen dute kontzertuetan\nDV ORIO. Sábado, 21 octubre 2017, 12:14\nKontzertu berezia izango da gaur arratsaldean Orion, herriko plazan hain zuzen, 19:00etan hasita, Motxila 21 taldearen aktuazioarekin.\nTaldea Nafarroan sortu zen 2005ean eta 12 gaztek osatzen dute, guztiak Down sindromea dutenak (hortik datorkio taldeari izena, Down sindromedunek errepikatuta daukaten 21. kromosomari erreferentzia eginez).\nTaldea oso ezaguna egin da eta kontzertu ugari eman ditu Euskal Herrian eta kanpoan. Taldearekin batera, laguntzaile lanetan, boluntario batzuk ere badabiltza; tartean, El Drogas, Barrikada taldeko buru izan zena eta Marea taldeko Kutxi eta Piñas.\nEra askotako musika jotzen dute eta beren zuzeneko emanaldietan sekulako indarra eta bizipoza transmititzen dute.\nHonetaz konturako zarete gaur arratsaldean herriko plazara hurbiltzen zareten herritarrak. Nahiz eta Nafarroan sortutako taldea izan, jatorri desberdinetako abeslari eta musikariek osatzen dute taldea.\nIntsigniak eta diplomak banatuko dira biharko Loiolako ekitaldian Zubietak Enrique Abril txapelketako finala jokatuko du bihar


Hiriguneetako gazteek euskarazko kulturarekin duten harremanaz hausnartuko da 'Igo bolumena!' jardunaldian - : Euskal Herriko AEK\nHiriguneetako gazteek euskarazko kulturarekin duten harremanaz hausnartuko da 'Igo bolumena!' jardunaldian\nHiriguneetako gazteak eta euskarazko kultura. Bi aldagai horien barruan sartzen denaz hausnartuko da abenduaren 2an Barakaldon. IGO BOLUMENA! Euskara. Kultura. Transmisioa. Ertzetatik jardunaldia izango da horretarako zita, eta Ahize-AEK-k bertan aurkeztuko du #Damolat unitate didaktikoa. Proiektuaren helburua argia da: hirigunetako gazteen artean euskararen eta euskarazko kulturaren transmisioa eta berrartikulazioa bultzatzea. Horretarako diseinatu dute unitate didaktikoa, eta behin jardunaldietan aurkeztuta, materiala doan jarriko zaie eskuragarri euskarazko kultura gazteen artean sustatzen diharduten eragileei: irakasleei, euskara zein kultura teknikariei, gazte teknikariei, erakundeei, gaztetxeei...\nUnitate didaktikoaren lanketa Ahize-AEK aholkularitza zerbitzuak egin du --Ikastolen Elkartea ari da diseinu lanak egiten--, eta jardunaldiak ere eurek antolatu dute, erakunde publikoen babesarekin. #Damolat proiektua diruz lagundu du Bizkaiko Foru Aldundiak, eta IGO BOLUMENA! jardunaldiak, berriz, honako instituzioen laguntza jaso du: Barakaldoko Udalarena, Bizkaiko Foru Aldundiarena eta Eusko Jaurlaritzako Hizkuntza Politika sailarena.\nJardunaldia gaur goizean aurkeztu da Barakaldoko BIC Bizkaia Ezkerraldean zentroan, eta proiektuaren parte izan diren eragile denetako ordezkariak izan dira bertan: Miren Dobaran (Eusko Jaurlaritzako Hizkuntza Politika sailburuordea), Xabier Arauzo (Bizkaiko Foru Aldundiko Euskara zuzendaria), Iratxe Foces (Barakaldoko Euskara zinegotzia), Alizia Iribarren (AEK-ko koordinatzaile nagusia) eta Naroa Jauregizuria (Ahize-AEK-ko aholkularia eta proiektuaren arduraduna).\nERTZETATIK EUSKARA ETA EUSKARAZKO KULTURA SUSTATU\nIGO BOLUMENA! jardunaldiak helburu argi bat izango du: euskararen erdigunetik urrun egon daitezkeen eremuetako gazteen inguruan hausnarketa egitea. Euskararen ertzean dauden horiei euskarazko kultura ikusgarri egiteko gakoak zein izan daitezkeen bilatzea, hain zuzen. Horregatik defendatu du Naroa Jauregizuriak bolumena igo behar zaiola euskarari eta euskarazko kulturari: “Bilbo Handian, jende asko euskararen ertzetan bizi da euskararen mundua alboan izan arren; ikusezina, entzunezina, sentiezina edo oso lausoa zaio, eta proiektu honen bidez kanalak topatu eta eraiki nahi ditugu euskararen bolumena igotzeko”.\nJardunaldietan ertz ugari landuko dira. Eduardo Apodaka eta Irati Agirreazkuenaga EHUko ikerlariek, hasteko, marko orokorrean kokatuko dute gazteak eta periferia zer den definituz; Iratxe Retolaza EHUko ikerlariak, bestalde, hezkuntza sistemaren erronkak non dauden kokatuko du, eta ondoren, Euskal Herriko hiru eremu administratiboetako hezkuntza sistemako ordezkari banak gogoeta partekatua egingo dute.\n#Damolat unitate didaktikoa aurkeztuko dute ostera Ahize-AEK-k eta Ikastolen Elkarteak. Horrekin batera, gazteen artean euskarazko kultura transmititzeko lan egiten duten proiektu gehiagoren berri ere emango da. Ertzetako gazte sortzaileek ere euren ikuspegia plazaratuko dute. Bertan izango dira Beñat Rodrigo ‘Kiliki Fresko’ musikaria, Iholdi Beristain abeslari eta aktorea, eta Sara Nieto abeslari eta aktorea.\nJardunaldiak amaitzeko, ikasleen kultura eta hizkuntza identitateak izan duen bilakaeraren berri emango dute Letizia Garcia Mondragon Unibertsitateko ikerlariak eta Itsaso Junquera Huhezi irakasle eskolako irakasleak. Azkenik, irakaskuntzaren arlotik hausnarketa kritikoa bultzatuko da.\nTransmisioarekin kezkatuta dagoen orori bideratuta egongo da Barakaldon egingo diren jardunaldia. Miren Dobaranek, hain zuzen, horien guztien arteko elkarlanaren beharra azpimarratu du: “Jardunaldietan landuko da nola hobetu euskara eta euskal kulturaren transmisioa, gazteen motibazioak, interesak… Euskaraz sortzen ari diren periferiako gazteen esperientziak landuko dira. Eta uste dut eraldaketa sakon bat egin behar badugu, sarean lan egin beharko dugula hezkuntza munduak, kultur eta euskara teknikariek, gizarte eragileek eta erakundeek, eta gazteen beharrizanetara egokitzen diren programak bultzatu. Gaur egun beraiek bilakatu behar ditugu sortzaile eta asmatu behar dugu beraien sorkuntzak zabaltzen eta hedatzen”.\nBILBO HANDITIK EUSKAL HERRIKO BESTE ERTZETARA\nNaroa Jauregizuriak ikerketa Bilbo Handiko ikastetxeetan egin zuen, eta hortik abiatutako unitate didaktikoarekin pilotajea egiten ari dira egun Barakaldoko Minas institutuan. Baina proiektuak badauka Barakaldoko ertzetik Euskal Herriko beste ertzetara zabaltzeko helburua. Hala azaldu du Alizia Iribarrenek gaur goizeko prentsaurrekoan: “#Damolat proiektuarekin, lehendabiziko hazia Barakaldon jarri da, baina AEK Euskal Herri osoan aritzen da, eta guztiz konbentzituta gaude beste leku askotara eramateko moduko egitasmoa dela, eta honek segida eduki behar duela. Beraz, horretarako konpromisoa jendaurrean hartzen du AEK-k, hemen eta orain”.\nXabier Arauzok, bere aldetik, egungo errealitatera egokitzeko beharra aldarrikatu du, gazteen egunerokoa aldakorra baita: “Errealitate aldakorrean bizi dira gazteak, eta euskararen kulturaren transmisioa eragiten duten faktoreak ere aldakorrak dira. Bada, testuinguru horretan kokatzen da proiektu hau, izan ere, aurrera eramaten ditugun ekimenak errealitate aldakor horretara egokitu behar dira”.\nZERGATIK DU GARRANTZIA PROIEKTUAK?\nUne honetan kezka handia pizten duen gaia da. Euskal Herriko gazte gehienek dakite egun euskaraz, eta lorpen hori hezkuntzaren eskutik etorri da. Are gehiago, hiriguneetako gazteen ezagutza izugarri handitu da. Bilbo Handiko gazteen artean euskararen ezagutzak azken hiru hamarkadetan izan duen gorakada aski adieerazgarria da, Mapa Soziolinguistikoko datuetan oinarrituz gero: 1986an 5-24 urte arteko biztanleriaren %10,5a zen euskalduna, eta 2016an %76,5. 66 puntu egin du gora ezagutzak.\nEuskararen erabilerak, kontrara, ez du aurrera egiten: kale erabileraren 2016ko neurketaren arabera, 2-14 urte artekoen %4,5ak erabiltzen zuen euskara Bilbon, eta 15-24 artekoen %2,6ak. 2011eko neurketarekin alderatuz gero, bi adin tarteetan ia bi puntu egin zuen behera erabilerak.\nErrealitate horrek bultzatu zuen Naroa Jauregizuria ikerketa egitera. Bilbo Handiko lau ikastetxetako ikasleekin egindako lanketatik baieztatu ahal izan zuen euskarazko kulturaren transmisioan etena dagoela haurtzarotik gaztarorako saltoa egiten denean. Oinarri horrekin eta ikasle horien ekarpenarekin, unitate didaktikoaren hezurdura osatu zuen Ahize-AEK-ko aholkulariak. “Euskarazko kulturaren transmisioan dagoen eten horretan eragiten saiatzeko ahalegina da #Damolat”.\nArlo horretan eragiteko asmoz hartu du parte jardunaldietan Barakaldoko Udalak ere, Iratxe Focesen hitzetan: “Gure kaleetan euskararen erabilera bultzatzeko, Barakaldoko Udaletik euskararen sustapenean eta normalizazioan lan egiten dugu hainbat eremutatik. Horietako bat da kulturaren arloa, eta euskararen normalizazioa lantzen da kulturaren bidez”.\nAzaroaren 26ra arte egongo da zabalik izen ematea, doan, helbide honetan\nInformazio gehiago jardunaldiaren blogean.\nIrakurri 1272 aldiz\tAzken aldaketak Ostirala, 29 October 2021 12:36\nOstirala, 29 October 2021 08:15